title: Hot Water Music

text: 22. lokakuuta 2007 punk-musiikkiin keskittynyt nettisivusto Punknews.org ilmoitti, että Hot Water Musicin uudelleenyhdistyminen tapahtuu. Myös Chuck Ragan on ilmoittanut aiemmin, että hän odottaa soittavansa entisen yhtyeensä kanssa jossakin vaiheessa tulevaisuudessa.


title: Alan Freed

text: Albert James ”Alan” Freed (15. joulukuuta 1921 Windber, Pennsylvania – 20. tammikuuta 1965 Palm Springs, Kalifornia) oli yhdysvaltalainen DJ ("Moondog"), joka tuli tunnetuksi suurella merkityksellään rock'n'rollin varhaiseen historiaan ja leviämiseen. Hänet kelpuutettiin Rock and Roll Hall of Fameen ensimmäisten joukossa vuonna 1986.


title: Alan Freed

text: Freedin myöhäistä uraa varjosti niin kutsuttu payola-skandaali: vuonna 1962 Freed tuomittiin 300 dollarin sakkoihin ja puolen vuoden ehdolliseen vankeuteen lahjusten ottamisesta tiettyjen äänitteiden soittamiseksi ohjelmissaan. Lisäksi hän joutui maksamaan 37 000 dollaria tuloveroa ilmoittamatta jääneistä tuloistaan. Samassa tutkinnassa todettiin kaikkiaan 255 DJ:n ottaneen lahjuksia, joista seitsemää vastaan nostettiin syyte, ja Freed oli ainoa rangaistukseen tuomittu.


title: Alan Freed

text: Freed esiintyi uransa aikana myös televisiossa sekä useissa rock-elokuvissa ja on saanut tähden Hollywood Walk of Famella. Vuonna 1978 sai ensi-iltansa hänestä kertova elokuva "Kuumaa vahaa" ("American Hot Wax").


title: Alan Freed

text: Alan Freed menehtyi 43-vuotiaana sairaalassa Kalifornian Palm Springsissä kirroosin ja uremian seurauksena.


title: Thomas F. Bayard

text: Thomas F. Bayard (29. lokakuuta 1828 Wilmington – 28. syyskuuta 1898 Dedham, Massachusetts) oli yhdysvaltalainen lakimies ja demokraattipuoluetta edustanut poliitikko.


title: Thomas F. Bayard

text: Bayard valittiin Delawaren edustajana Yhdysvaltain senaattiin vuoden 1868 vaaleissa, joissa hänet valittiin isänsä James Asheton Bayard nuoremman seuraajaksi. Bayard astui virkaansa seuraavan vuoden tammikuussa ja toimi senaattorina aina vuoteen 1885 saakka. Senaatissa Bayard toimi muun muassa valtiovarainvaliokunnan puheenjohtajana 1879–1881 ja senaatin puheenjohtajana pro tempore 10. lokakuuta 1881 – 13. lokakuuta 1881. Hän oli demokraattien presidenttiehdokas 1876. Vuonna 1885 presidentti Grover Cleveland nimitti Bayardin Yhdysvaltain ulkoministeriksi. Bayard toimi ulkoministerinä aina vuoteen 1889 saakka. Tämän jälkeen Bayard toimi vielä Yhdysvaltain Britannian suurlähettiläänä 1893–97.


title: Thomas F. Bayard

text: Yksi Bayardin lapsista oli Thomas F. Bayard Jr., joka isänsä ja isoisänsä tavoin toimi myös myöhemmin senaattorina.


title: Maksimaalinen hapenottokyky

text: Maksimaalinen hapenottokyky eli VOmax kertoo hengitys- ja verenkiertoelimistön kyvystä kuljettaa happea maksimaalisessa fyysisessä rasituksessa. Se voidaan ilmaista joko absoluuttisena tilavuutena litraa minuuttia kohden (l/min), tai yleisemmin ruumiinpainon huomioon ottavana suhteellisena hapenottokykynä (ml/kg/min). Hapenotto kasvaa lineaarisesti rasituksen kasvaessa, kunnes VOmax saavutetaan ja kasvu pysähtyy. Rasituksen edelleen kasvaessa tästä lisäenergiantuotto tapahtuu anaerobisesti maitohappokäymisen avulla.


title: Maksimaalinen hapenottokyky

text: Maksimaalinen hapenottokyky voidaan mitata hengityskaasuanalyysillä rasitustestissä tai arvioida epäsuorasti kuntotestin perusteella. Esimerkiksi 10 km:n juoksukilpailun tuloksesta voi saada suuntaa antavan arvion:


title: Maksimaalinen hapenottokyky

text: Keskimääräinen hapenottokyky 40–45-vuotiailla miehillä on 38 ml/kg/min ja naisilla 33 ml/kg/min. Harjoittelemattomalla henkilöllä arvo voi olla 25 ml/kg/min. Suurin mitattu hapenottokyky miesjuoksijoilla on 85 ml/kg/min (Dave Bedford ja John Ngugi) ja naisjuoksijoilla 79 ml/kg/min (Joan Benoit). Maailmanennätystulosta 96 ml/kg/min pitää hallussaan hiihtäjä Bjørn Dæhlie, jolta tulos mitattiin kilpailukauden ulkopuolella. Mikäli mittaus olisi suoritettu Dæhlien ollessa kovimmassa kunnossaan, olisi tulos luultavasti ollut yli sadan.


title: Maksimaalinen hapenottokyky

text: Arvio maksimaalisesta hapenottokyvystä (muodossa ml/kg/min) voidaan laskea tohtori Kenneth H. Cooperin kehittämästä Cooperin testistä seuraavasti:


title: Maksimaalinen hapenottokyky

text: Missä d on Cooperin testissä juostu matka metreinä.


title: Maksimaalinen hapenottokyky

text: Hapenkulutus kasvaa juoksuvauhdin kasvaessa. American College of Sports Medicine (ACSM) käyttää hapenkulutuksen arviointiin laskukaavaa


title: Maksimaalinen hapenottokyky

text: "VO2 = (0,2 * v) + 3,5"


title: Maksimaalinen hapenottokyky

text: missä v on juoksunopeus metreinä minuutissa (m/min), ja kaava antaa arvioidun hapenkulutuksen millilitroina painokiloa kohti minuutissa (ml/kg/min).


title: Maksimaalinen hapenottokyky

text: Kaava sopii käytettäväksi tasavauhtisessa kestävyysjuoksussa. Tosiasiassa hapenkulutus seuraa juoksuvauhtia muutaman minuutin viiveellä, ja lisäksi yksilökohtainen juoksun taloudellisuus vaikuttaa asiaan. Alle 10 min kilpajuoksusuorituksille em. kaava antaa yleensä suurempia tuloksia kuin maksimihapenkulutus.


title: Maksimaalinen hapenottokyky

text: Hyvin suoritettu Cooperin testi juostaan käytännössä likimain samalla vauhdilla, millä saavutettaisiin maksimaalinen hapenkulutus maksimirasitustestissä. Niinpä e.m. kaavaa voi käyttää myös maksimaalisen hapenkulutuksen arviointiin Cooperin testin perusteella: Sijoitetaan kaavaan nopeuden v paikalle cooperin testin tulos jaettuna kahdellatoista. Cooperin testille muokattu ACSM:n laskukaava olisi


title: Maksimaalinen hapenottokyky

text: "VO2max = d / 60 + 3,5


title: Maksimaalinen hapenottokyky

text: missä d on Cooperin testissä edetty matka. Tämä kaava antaa saman tuloksen kuin ylempänä mainittu Kenneth Cooperin kehittämä laskukaava, jos Cooper tulos on 2650 m. Cooperin kehittämässä kaavassa arvioitu VO2max kasvaa jyrkemmin Cooperin testin tuloksen kasvaessa, ja erittäin hyvillä ja huonoilla tuloksilla Cooperin kaava antaa selkeästi vääriä tuloksia. Cooperin kaava alkaa saada negatiivisia arvoja alle 505 m Cooperin testin tuloksilla, ja toisaalta esim. Kenenisa Bekelen 5000 m juoksuennätyksestä arvioitu Cooperin testin tulos 4755 m antaa hänen hapenottokyvykseen 94,44 ml/kg/min. ACSM:n kaavalla arvioiden hänen maksimaalinen hapenkulutuksensa olisi 82,75 mikä lienee lähempänä totuutta.


title: Maksimaalinen hapenottokyky

text: Terveillä mutta liikuntaa harrastamattomilla ihmisillä maksimaalisen hapenottokyvyn on havaittu laskevan 25:n ikävuoden jälkeen noin 9% jokaista vuosikymmentä kohden. On kuitenkin näyttöä siitä, että aktiivinen liikkuminen hidastaa hapenottokyvyn laskua - urheilua koko elämänsä jatkavilla yleisurheilijoilla laskun on arvioitu olevan vain 5% vuosikymmentä kohden.


title: Maksimaalinen hapenottokyky

text: Naisilla on keskimäärin alhaisempi VOmax-arvo kuin miehillä. Tämä johtuu korkeammasta rasvaprosentista ja pienemmästä lihasmassasta.


title: Maksimaalinen hapenottokyky

text: Harjoittelulla maksimaalista hapenottokykyä voidaan parantaa yleensä 5–15 prosenttia, joissakin tapauksissa jopa 60%. Perimä asettaa rajoituksia sille, kuinka korkeaksi VOmax voi kasvaa. Harjoittelun aiheuttama vaste hapenottokyvyssä vaihtelee huomattavasti eri yksilöiden välillä. Koska hapenkulutus on tapana suhteuttaa painoon, voivat ylipainoiset ihmiset parantaa tulostaan merkittävästi pelkästään painoa pudottamalla.


title: Maksimaalinen hapenottokyky

text: Merkittävin tekijä hapenottokyvyssä on korkeus merenpinnasta, sillä korkeammalle noustessa ilmanpaine ja ilman happipitoisuus pienenevät ja hapenkuljetus vaikeutuu. VOmax putoaa noin 10% jokaista 1000 metriä kohden alkaen 1200 metristä. Mount Everestin huipulla (8848 m) keskimääräisen vuorikiipeilijän hapenottokyky on vain 15 ml/kg/min.


title: Leichter Panzerspähwagen

text: Leichter Panzerspähwagen oli Saksan asevoimien vuosina 1935–1945 käyttämä kevyt panssaroitu tiedusteluajoveuvo. Ajoneuvoa valmistivat Weserhutte, MNH ja Büssig-NAG.


title: Leichter Panzerspähwagen

text: Ajoneuvossa käytettiin 8-sylinteristä Horch 3,5- tai 3,8-litraista bensiinimoottoria (teholtaan noin 81 hv). Sen huippunopeus tiellä oli 80 km/h ja maastossa 40 km/h; tankkausväli oli noin 300 km. Leichter Panzerspähwagenin edessä oli 8 mm panssarointi ja pohjassa, katossa, sivuilla sekä takana 5 mm panssarointi. Tyyppi oli varsin suosittu luotettavuutensa vuoksi, mutta lyhyehkö toimintasäde rajoitti käyttöä.


title: Leichter Panzerspähwagen

text:
SdKfz. 221
SdKfz. 221 oli aseistettu 7,92 mm Maschinengewehr 34 (MG34) konekiväärillä. Ajoneuvo oli suunniteltu kahdelle hengelle: komentaja (toimi myös ampujana )sekä ajaja. Panssarointi oli tavallisesti 8 mm paksua, mutta myöhemmissä malleissa käytettiin 14,5 mm paksua panssarointia.
SdKfz. 222
Toinen versio jonka aseistus sisälsi 7,92 mm Maschinengewehr 34 (MG34) konekiväärin lisäksi 20 mm KwK 30 L/55 automaattitykin. Miehistössä oli kolme jäsentä: radisti, komentaja ja ajaja. Joissain malleissa oli käytössä myös 28 mm pansarintorjuntatykki. Vaunun toimivuus oli rajoitettua, koska komentajan piti hoitaa myös konekivääriä ja radiomiehen piti toimia myös lataajana.


title: Leichter Panzerspähwagen

text:
Sdkfz. 223
Sdkfz. 223 sisälsi radiojärjestelmän. Aseistukseltaan se oli kuin SdKfz. 221. Mallia valmistettiin yhteensä noin 500 kappaletta.


title: Cryptic Slaughter

text: Cryptic Slaughter on amerikkalainen crossover thrash -yhtye. Se perustettiin vuonna 1984 Santa Monicassa ja se hajosi ensimmäisen kerran vuonna 1990. Vuonna 2002 yhtye teki paluun, julkaisten EP-levyn Band in S.M.. Yhtye hajosi vuotta myöhemmin


title: Dawkinsin jumala

text: Dawkinsin jumala: Geenit, meemit ja elämän tarkoitus on teologi Alister McGrathin vuonna 2005 julkaistu kirja. McGrath arvioi kirjassaan Richard Dawkinsin laajaa kirjallista tuotantoa.


title: Dawkinsin jumala

text: McGrath väittää, että evoluutioteoria on Dawkinsille maailmankatsomus, josta Dawkinsin mukaan johdonmukaisesti seuraa ateismi. Tarkastellessaan Dawkinsin kirjaa "Sokea kelloseppä" (1986) McGrath esittää seuraavat vastaväitteet (s.67):McGrath painottaa Dawkinsin argumentoinnin johtavan ateismin sijasta pikemminkin agnostisismiin (s.115). McGrathin kriittisen tarkastelun kohteena ovat myös mm. Dawkinsin väittämät todisteista tieteessä ja uskonnossa, tämän käsitykset uskon ja järjen luonteesta sekä idea meemeistä, kulttuurisista kopioitujista.


title: Bob Bergen

text: Robert Bergen (s. 8. maaliskuuta 1964 St. Louis, Missouri, Yhdysvallat) on yhdysvaltalainen ääninäyttelijä, joka tunnetaan parhaiten Putte Possun ääniroolista useista animaatioista ja videopeleistä.


title: Bob Bergen

text: Bergen halusi olla jo 5-vuotiaana Putte Possun äänenä ja vuosia myöhemmin hänen haaveensa toteutui. Bergen muutti Cincinnatista Los Angelesiin 14-vuotiaana, kun hänen isänsä uusi työpaikka sijaitsi kyseisessä kaupungissa. Se ei kuitenkaan ollut nuorelle Bergenille ongelma sillä hänen idolinsa Mel Blanc työskenteli myös Los Angelesissa. Bergenin unelmana oli tulla ääninäyttelijäksi ja erityisesti oppia imitoimaan Putte Possua. Hän harjoitteli hahmon ääntä päivittäin ja loi samalla omia hahmoja. Bergenin koulun käynti jäi yhä vähemmäksi, kun hän alkoi tutkia ja kysellä useilta animaatio studioilta siitä miten pääsisi ääninäyttelijäksi piirrettyihin. Lopulta Hanna-Barbera -yhtiö ilmoitti asiasta Bob Lloydille, joka omisti silloin ainoan ääniroolittaja yhtiön Los Angelesissa nimeltä The Voicecaster. Lloyd puolestaan ilmoitti Daws Butlerille, joka on yksi tunnetuimmista ääninäyttelijöistä. Pian Bergen pääsi itse mestarin oppiin ääninäyttelemisessä muiden oppilaiden kanssa.


title: Bob Bergen

text: Ollessaan 18-vuotias Bergenin perheen hyvä ystävä Casey Kasem lähetti nimikirjoituksella varustetun kuvan high schoolin päättäjäisistä. Bergen lähetti takaisin kiitos viestin ja kertoi samalla haluavansa ääninäyttelijäksi piirretyihin ja liitti viestiin puhelinnumeronsa. Myöhemmin Bergen sai yllättävän puhelun Kasemilta, joka pyysi häntä tekemään kotitekoisen demokasetin, jossa olisi kaikki Bergenin osaamat äänet. Hän lähetti kasetin, jossa oli yhteensä 85 eri ääntä. Kasem puolestaan antoi demon ääninäyttelijä agentille Don Pittsille, joka otti Bergenin asiakkaakseen. Pian hän saikin ensimmäisen ääniroolinsa vuonna 1982 animaatiosarjassa Spider-Man and His Amazing Friends. Samalla Bergen opiskeli vielä seuraavat 5 vuotta Daws Butlerin alaisuudessa ja täytettyään 23 vuotta hän valmistui täysiaikaiseksi ääninäyttelijäksi. Tämän myötä Bergenillä oli enemmän aikaa tehdä äänirooleja animaatiosarjoihin, mainoksiin ja videopeleihin.


title: Bob Bergen

text: Bergen teki ensimmäisen Putte Possun ääniroolin vuonna 1996 lyhytanimaatioon Superior Duck. Seuraavan kerran hänet kuultiin elokuvissa Looney Tunes: Reality Check ja vuonna 2003. Samalla Bergen oli Putte Possun ääniroolissa animaatiosarjassa Duck Dodgers, josta hän sai Annie-ehdokkuuden vuonna 2004.


title: Unkarin miesten lentopallomaajoukkue

text: Unkarin miesten lentopallomaajoukkue edustaa Unkaria kansainvälisissä lentopallokilpailuissa. Miesten maajoukkue on voittanut Euroopan-mestaruushopeaa 1963 ja Euroopan-mestaruuspronssia 1950. Vuonna 2017 Unkari oli lentopallon maailmanrankingissa sijalla 118.


title: Unkarin miesten lentopallomaajoukkue

text: Unkari on esiintynyt MM-kilpailuissa kahdeksan kertaa, joista viimeinen esiintyminen tapahtui vuonna 1978. Tuolloin sijoitus oli yhdestoista. Joukkueen paras sijoitus MM-kilpailuissa on vuoden 1952 viides sija. EM-kisoissa joukkue on esiintynyt yksitoista kertaa, joista viimeisin vuonna 2001. Parhaat sijoitukset ovat olleet toinen ja kolmas sija. Vuonna 2001 joukkue sijoittui yhdeksänneksi. Historiansa ainoan kerran Unkari esiintyi olympialaisissa vuonna 1964 Tokiossa.


title: Viron miesten lentopallomaajoukkue

text: Viron miesten lentopallomaajoukkue edustaa Viroa kansainvälisissä lentopalloturnauksissa. Joukkue oli vuonna 2017 lentopallon maailmanrankingissa sijalla 32.


title: Viron miesten lentopallomaajoukkue

text: Joukkue esiintyi ensimmäisen kerran lentopallon arvokilpailuissa vuoden 2009 EM-kilpailuissa voitettuaan karsinnoissa muun muassa MM-hopeamitalisti Puolan. EM-lopputurnauksessa Viro hävisi Venäjälle ja Alankomaille eräluvuin 1–3 sekä Suomelle lukemin 0–3 eikä selviytynyt alkulohkostaan jatkoon. Viro on sittemmin ollut mukana myös vuosien 2011 ja 2015 EM-lopputurnauksissa.


title: Viron miesten lentopallomaajoukkue

text: Viron nuorten maajoukkueet ovat menestyneet viime vuosina arvokisoissa. Alle 18-vuotiaiden poikien maajoukkue selviytyi EM-lopputurnaukseen vuosina 2005 ja 2007; sijoitukset olivat yhdestoista ja kahdestoista. Alle 20-vuotiaiden poikien maajoukkue selviytyi vuonna 1999 MM-kisoihin, joista tuloksena oli 13. sija.


title: Pelastusrengas

text: Pelastusrengas on ihmisten pelastamiseen vedestä tarkoitettu kelluva pelastusväline.


title: Pelastusrengas

text: SOLAS-hyväksytyn pelastusrenkaan vaatimuksiin kuuluvat muun muassa seuraavat ominaisuudet:


title: Pelastusrengas

text: Pelastusrenkaaseen voidaan lisäksi liittää:


title: Pelastusrengas

text: Kauppa-aluksissa tulee renkaisiin olla merkittynä aluksen nimi ja kotipaikka ja lisäksi:


title: Pelastusrengas

text: Aluksilla on myös oltava kaksi rengasta, joissa on sekä valo- että savumerkinantolaite. Nämä sijoitetaan aluksen komentosillan molemmille siiville. Näistä kahdesta renkaasta käytetään nimitystä MOB () -rengas, ja ne ovat pudotettavissa komentosillalta käsin avaamalla lukitukset. MOB-renkaiden tarkoitus ei ole ensisijaisesti toimia varsinaisena pelastautumisvälineenä veteen pudonneelle vaan helpottaa putoamispaikan löytymistä/etsintää, kun alus käännetään ympäri veteen pudonneen pelastamiseksi.


title: Pelastusrengas

text: Pelastusrenkaita käytetään hyvin paljon myös muissa aluksissa, kuten huviveneissä, sekä satamissa ja laitureilla. Renkaita on usein sijoitettuna myös puistoissa olevien lampien ja muiden vesistöjen rannoilla eli lähestulkoon kaikissa paikoissa, missä on suuri mahdollisuus joutua veden varaan.


title: Pelastusrengas

text: Huvivenekäyttöön tarkoitetut pelastusrenkaat saattavat olla muodoltaan myös hevosenkengän muotoisia ja valmistettu pehmeästä, kelluvasta materiaalista.


title: Pelastusrengas

text: Pelastusrenkaita käytetään eri muodoissaan myös meriaiheisina koriste-esineinä.


title: Pelastusrengas

text: Suomen Meripelastusseuraan kuuluu alaosastoina myös nimellä "Pelastusrengas" toimivia alaosastoja; niistä huomattava osa on paikallisten pelastusyhdistysten yhteydessä toimivia naisjaostoja, jotka keskittyvät varainhankintaan. Huomattavin poikkeus on "Rauman Pelastusrengas", joka hoitaa kokonaisuudessaan paikallisen pelastusyhdistyksen tehtäviä.


title: Louis Calhern

text: Carl Henry Vogt eli Louis Calhern (19. helmikuuta 1895 – 12. toukokuuta 1956) oli yhdysvaltalainen näyttelijä.


title: Louis Calhern

text: Calhern syntyi Brooklynissä, New Yorkissa, mutta kasvoi St. Louisissa, Missourissa. Hän palveli ensimmäisessä maailmansodassa ja aloitti uransa näyttämöllä. Hän oli neljästi naimisissa ja neljästi eronnut.


title: Louis Calhern

text: Calhern tuli myöhemmin tunnetuksi myös Hollywoodista – muutamia elokuvia olivat "Asfalttiviidakko" (1950), "Zendan vanki" (1952), "Julius Caesar" (1953) ja "Tuhlaajapoika" (1955). Hän kuoli sydäninfarktiin Tokiossa, jonne hän oli lähtenyt kuvauksia varten.


title: Prinsessa Jasmine

text: Prinsessa Jasmine on kuvitteellinen arabialainen prinsessa, joka ilmestyi ensimmäistä kertaa elokuvassa "Aladdin" (1992). Sen jälkeen hahmo on esiintynyt myös elokuvissa "Jafarin paluu" ja "Aladdin ja varkaiden kuningas" sekä "Aladdin"-piirrossarjassa. Prinsessa Jasmine ja Aladdin seikkailevat myös PlayStationin "Kingdom Hearts" -peleissä. Alkuperäisessä dubbauksessa hänen ääniroolissaan on Linda Larkin (puhe) ja Lea Salonga (laulu). Suomenkielisen version esittää Ulla Renko.


title: Prinsessa Jasmine

text: Prinsessa Jasmine asuu isänsä sulttaanin kanssa hulppeassa palatsissa Agrabassa. Jasminen isä on rikas ja heillä on kaikkea mitä voisi toivoa. Jasminella on jopa lemmikkinään oma tiikeri Rajah. Prinsessa Jasmine on temperamenttinen ja älykäs. Sulttaani painostaa Jasminea valitsemaan pian itselleen puolison, sillä lain mukaan hänen pitää mennä naimisiin ennen seuraavaa syntymäpäiväänsä. Jasmine kuitenkin antaa kaikille sulhasille rukkaset, sillä hän haluaa mennä naimisiin rakkaudesta. Isänsä painostettua tytärtään liikaa Jasmine karkaa palatsista ja tapaa köyhän katupojan Aladdinin. He rakastuvat toisiinsa, mutta sulttaani ilmoittaa, että hän on valinnut tyttärelleen puolisoksi sulttaanin neuvonantajan Jafarin, jota Jasmine inhoaa. Jafarin otettua valtansa käsiin hän toivoo Lampun Hengeltä, että Jasmine rakastuu häneen. Aladdinin kukistettua Jafarin he saavat toisensa.


title: Harold Ramis

text: Harold Allen Ramis (21. marraskuuta 1944 Chicago, Illinois – 24. helmikuuta 2014 Chicago) oli yhdysvaltalainen näyttelijä sekä elokuvaohjaaja, -tuottaja ja -käsikirjoittaja.


title: Harold Ramis

text: Ramis syntyi Illinois’n osavaltion Chicagossa. Hänen vanhempansa olivat Nathan Ramis ja Ruth o.s. Cokee, ja hän sai juutalaisen kasvatuksen. Hän valmistui St. Louisin Washington-yliopistosta.


title: Harold Ramis

text: Ramis oli kahdesti naimisissa: ensimmäisen kerran Anne Jean Plotkinin kanssa vuosina 1967–1984 ja toisen kerran Erica Mannin kanssa vuodesta 1989. Hänellä on lapsia. Hänestä tuli Washington-yliopiston kunniatohtori vuonna 1993.


title: Harold Ramis

text: Ramisille myönnettiin vuonna 1994 parhaan alkuperäisen käsikirjoituksen Bafta-palkinto elokuvasta "Päiväni murmelina" (1993), jossa hän toimi ohjaajana, käsikirjoittajana ja tuottajana.


title: Harold Ramis

text: Ramis esiintyi 1970-luvun lopulla kanadalaisessa sketsikomediasarjassa "Second City Television". Varhaisia elokuvarooleja nähtiin elokuvissa "Natsat" (1981) ja "Haamujengi" (1984). Hän esiintyi myöhemmin myös "Haamujengin" jatko-osassa "Ghostbusters II" (1989).


title: Harold Ramis

text: Ramis ohjasi tai käsikirjoitti muiden muassa elokuvat "Delta-jengi" (1978), "Latvasta laho" (1980), "Sekopäiden seurakunta" (1995), "Terapian tarpeessa" (1999) ja "Jäätävää satoa" (2005).


title: Chet Hoff

text: Chester Cornelius "Chet" Hoff (8. toukokuuta 1891 Ossining, New York – 17. syyskuuta 1998 Daytona Beach, Florida) oli yhdysvaltalainen baseballpelaaja. Hän pelasi ensimmäisen pelinsä MLB-tasolla 6. syyskuuta 1911 New York Highlandersissa ja viimeisensä 2. lokakuuta 1915 St. Louis Brownsissa. Hoff oli kuollessaan 107-vuotias.


title: Alaikäinen

text: Alaikäinen on ihminen, joka ei ole täyttänyt täysivaltaiselta henkilöltä edellytettyä ikää. Näin ollen alaikäinen on siis vajaavaltainen. Suomen lainsäädännön mukaan henkilö katsotaan täysivaltaiseksi hänen täytettyään 18 vuotta, ellei hän ole holhouksen alainen. Näin on ollut vuodesta 1976. Alaikäinen on rikosoikeudellisesti vastuunalainen täytettyään 15 vuotta, mutta rikoksen tehneeseen 15–17-vuotiaaseen sovelletaan lievempää rangaistusasteikkoa. Alaikäisyydestään huolimatta 15 vuotta täyttänyt saa hallita sitä, mitä on omalla työllään ansainnut. Alle 18-vuotiaaseen työntekijään sovelletaan lakia nuorista työntekijöistä (998/1993), jonka mukaan kevyeen työhön voidaan ottaa 14 vuotta täyttänyt tai saman kalenterivuoden aikana 14 vuotta täyttävä henkilö.


title: Aavikkovarpunen

text: Aavikkovarpunen ("Passer simplex") on pienikokoinen vaalea varpuslaji.


title: Aavikkovarpunen

text: Linnun pituus on noin 13,5 cm, siipien kärkiväli 22-25 cm ja paino 19-21 g. Hieman varpusta pienempi, hyvin vaalea. Vatsapuoli on valkoinen ja selkä harmaa (juhlapukuinen koiras) tai hiekanruskea (naaras, nuori ja talvipukuinen koiras). Juhlapukuisella koiraalla on musta kurkku ja sen nokka on musta.


title: Aavikkovarpunen

text: Esiintymisalue on huonosti tunnettu. Alalaji "saharae" (Carlo von Erlanger, 1899) esiintyy laikuttaisesti Pohjois-Afrikassa ja Saharassa, nimialalaji "simplex" Etelä-Saharassa Malista Sudaniin ja erillinen alalaji "zarudnyi" (Pleske, 1896) Turkmeniassa ja Uzbekistanissa. Laji on pääasiassa paikkalintu, mutta paikallisia vaelluksia talveksi etelämmäs tapahtuu. Lajin esiintymisalueen laajuus on 1–10 miljoonaa neliökilometriä ja sen kanta on elinvoimainen, vaikka paikallista taantumista tapahtuu.


title: Aavikkovarpunen

text: Afrikassa hiekka-aavikot ja keitaat ihmiskulttuurin naapurissa, Aasiassa laji karttaa ihmisasutusta.


title: Aavikkovarpunen

text: Pesä on kolossa, yleensä puunkolossa 1,5-4 m korkealla mutta usein myös kallionkolossa tai rakennuksessa. Rakentaa joskus varpusmaisen pesän puun latvustoon. Naaras munii 2-5 munaa, kuivana kesänä munii vähemmän munia. Muna painaa 2,24 g. Turkmeniassa molemmat puolisot hautovat yhteensä noin 12-13 päivää. Poikaset kuoriutuvat eriaikaisesti. Molemmat emot ruokkivat poikasia, jotka ovat lentokykyisiä 12-14 päivän ikäisinä. Pesii tavallisesti kahdesti kesässä.


title: Aavikkovarpunen

text: Aikuiset linnut syövät pääasiassa siemeniä, poikasille annetaan myös hyönteisiä.


title: Varpuset (suku)

text: Varpuset ("Passer") on varpuslintuihin kuuluva lintusuku, johon kuuluu 23 lajia. Tutkijoiden kesken on kuitenkin erimielisyyksiä alalajien asemista, ja joidenkin tulkintojen mukaan lajeja on todellisuudessa jopa 27.


title: Varpuset (suku)

text: Varpusia esiintyy luontaisesti Euroopassa, Afrikassa ja Aasiassa. Varpunen on ihmisen toiminnan vaikutuksesta levinnyt myös Amerikkaan ja Oseaniaan. Varpuset ovat pieniä tai keskikokoisia tukevanokkaisia siemeniä syöviä varpuslintuja, pituudeltaan 10–20 cm. Ne rakentavat taidokkaita katettuja pesiä koloihin tai tiheään oksistoon.


title: Varpuset (suku)

text: BirdLife Suomen maailman lintujen luettelossa suvun 18 lajia ovat:Lisäksi on tunnetaan risteymä:


title: Varpuset (suku)

text: Suomessa tavattuja varpuslajeja ovat varpunen, pikkuvarpunen ja pensasvarpunen.


title: William M. Evarts

text: William Maxwell Evarts (6. helmikuuta 1818 Boston, Massachusetts – 28. helmikuuta 1901 New York, New York) oli yhdysvaltalainen lakimies ja poliitikko, joka toimi ulkoministerinä, oikeusministerinä ja senaattorina.


title: William M. Evarts

text: Evarts opiskeli lakia Harvardin yliopistossa, ja vuosina 1849–1853 hän toimi apulaispiirisyyttäjänä New Yorkissa. Hän toimi presidentti Andrew Johnsonin pääasiallisena puolustusasianajajana, kun tätä vastaan oli nostettu virkasyyte. Tämän jälkeen Evarts oli Johnsonin oikeusministeri heinäkuusta 1868 maaliskuuhun 1869. Evarts toimi ulkoministerinä presidentti Rutherford B. Hayesin hallinnossa vuosina 1877–1881. Vuosina 1885–1891 hän edusti New Yorkin osavaltiota Yhdysvaltain senaatissa.


title: Pohjois-Saksan liitto

text: Pohjois-Saksan liitto () oli vuonna 1866 perustettu sotilasliitto, josta vuonna 1867 muodostettiin federatiivinen valtio. Siihen kuului 22 pohjoisen Saksan valtiota. Preussin kuningaskunnalla oli liitossa johtavan valtion asema. Pohjois-Saksan liiton muodostaminen merkitsi samalla piensaksalaisen ratkaisun läpiviemistä eli sitä, että Itävalta suljettiin lopullisesti pois saksalaisen kansallisvaltion luomisesta.


title: Pohjois-Saksan liitto

text: Pohjois-Saksan liiton pinta-ala oli 415 150 km², alueella asui lähes 30 miljoonaa ihmistä. Liitto koostui seuraavista osavaltioista (tuolloisessa virkasaksassa "Bundesstaaten"):Liitto muodostettiin Preussin lyötyä Itävallan ja muut Saksan liittoon tuolloin kuuluneet maat Preussin–Itävallan sodassa vuonna 1866. Otto von Bismarck loi liitolle perustuslain, joka astui voimaan 1. heinäkuuta 1867, ja sen nojalla liiton presidentiksi nousi Preussin kuningas Vilhelm I ja kansleriksi von Bismarck. Liiton jäsenvaltiot olivat edustettuina 43-paikkaisessa liittoneuvostossa (). Preussilla oli neuvoston paikoista hallussaan 17.


title: Pohjois-Saksan liitto

text: Pohjois-Saksan liitto ja sen eteläsaksalaiset liittolaiset muodostivat vuonna 1871 Saksan keisarikunnan Saksan–Ranskan sodan Pariisin-piirityksen aikana. Keisarikunnan keisariksi valittiin 18. tammikuuta vuonna 1871 Versailles’n palatsin Peilisalissa Preussin kuningas Vilhelm I.


title: Hemmo Kallio

text: Herman ”Hemmo” Kallio (vuoteen 1906 Puttonen; 19. huhtikuuta 1863 Jyväskylän pitäjä – 8. syyskuuta 1940 Helsinki) oli suomalainen näyttelijä ja näytelmäkirjailija.


title: Hemmo Kallio

text: Hemmo Kallio aloitti ammattinäyttelijänä vuonna 1890 Suomalaisessa Teatterissa alias Suomen Kansallisteatterissa, missä hän näytteli eläkeikäänsä saakka. Kansallisteatterissa hän näytteli pitkäaikaisesti Nummisuutareiden Eskona, ja siitä tulikin Kallion suosituin rooli ja hänet muistetaan Suomen tunnetuimpana Eskona.


title: Hemmo Kallio

text: Vuosina 1920–1936 Kallio näytteli useissa kotimaisissa elokuvissa, yleensä isän roolissa. Hän näytteli mm. elokuvissa "Anna-Liisa (1922)", "Tukkipojan morsian" (1931) sekä nimiroolissa elokuvassa "Rovastin häämatkat" (1931). Hän kuoli vuonna 1940. Kallio on näyttelijä Ismo Kallion isoisä.


title: Harry Seeley

text: Harry Govier Seeley (18. helmikuuta 1839 – 8. tammikuuta 1909) oli brittiläinen paleontologi, joka jaotteli vuonna 1888 julkaisemassaan tutkimuksessa dinosaurukset liskon- ja linnunlantioisiin.


title: Sedentismi

text: Sedentismi tarkoittaa antropologiassa ja arkeologiassa kiinteää asutusta vastakohtana riistan tai vuodenaikojen mukaan siirtyvälle asutukselle. Vanhassa maailmassa varhaista varmennettua sedentismiä liittyi Natufin kulttuuriin Lähi-idässä noin 12 000 eaa. Tämän kulttuurin ihmiset metsästivät, kalastivat ja keräsivät palkokasveja, villiviljaa ja pähkinöitä. Sedentismin vastakohta on vuodenaikojen mukaan riistan ja muiden luonnon antimien perässä tapahtuva vuotuiskierto tai muu nomadinen vaeltaminen.


title: Futabatei Shimei

text: Futabatei Shimei (; 28. helmikuuta 1864 – 10. toukokuuta 1909) oli japanilainen kirjailija, kielenkääntäjä ja kirjallisuuskriitikko. Hänen romaaninsa "Ukigumo" (1887) on nykyaikaisen realismin merkkiteoksia.


title: Futabatei Shimei

text: Shimei opiskeli venäjän kieltä Tokiossa. Kielen sujuvasti hallinneena hän käänsi muun muassa Ivan Turgenevia japaniksi. Hän oppi myös esperantoa ja julkaisi sen oppikirjan japaniksi vuonna 1906.


title: Futabatei Shimei

text: Shimei menehtyi 45-vuotiaana tuberkuloosiin ollessaan matkalla Japaniin.


title: Vessel Traffic Service

text: Vessel Traffic Service eli VTS (engl.) eli alusliikennepalvelu on nimitys toiminnoille, jotka pyrkivät parantamaan meriliikenteen tehokkuutta ja sujuvuutta sekä merenkulun turvallisuutta. Palvelun avulla pyritään ennalta ehkäisemään onnettomuuksia vesialueilla sekä ympäristöhaittoja, joita mahdollisiset onnettomuudet voisivat aiheuttaa.


title: Vessel Traffic Service

text: Maailmanlaajuisesti alusliikennepalvelu on käytössä yli 25 rannikkovaltiossa. VTS-palvelu on käytössä ainakin jossain mitassa kaikissa Itämeren maissa. Usein VTS-keskus on sijoitettu lennonjohtotornia muistuttavaan korkeaan rakennukseen, josta on hyvä näkyvyys keskeiselle satama-alueelle tai muulle keskeiselle meriteiden osalle kuten vilkasliikenteiseen salmeen (esimerkiksi Iso-Belt, Englannin kanaali, Malakansalmi Singaporen edustalla).


title: Vessel Traffic Service

text: VTS-palvelukeskuksissa työskentelevät alusliikenneohjaajat ylläpitävät ajantasaista liikennetilannekuvaa kameroiden, AIS- ja tutkainformaation ja VHF-radioilla lähetettyjen ilmoitusten avulla. Alusliikenneohjaajat seuraavat myös alusliikennettä vastuualueillaan, antavat tietoa muun muassa turvalaitteiden ja väylien käytettävyydestä ja kunnosta sekä liikenteestä VTS-alueella. Vessel Traffic Servicen antamiin palveluihin kuuluu navigointiapu, tiedonannot ja alusliikenteen järjestely. Aluksille saatetaan välittää tietoa myös merisäästä, vuorovedestä ja jäätilanteesta.


title: Vessel Traffic Service

text: Suomessa VTS-palvelusta vastaa Liikennevirasto. Suomessa alukset, joiden suurin pituus on vähintään 24 metriä, ovat velvollisia osallistumaan alusliikennepalveluun.


title: Vessel Traffic Service

text: Suomessa toimi vuoden 2012 syksyllä kaikkiaan viisi VTS-keskusta. Kaikkia Suomen rannikon keskeisimpiä kauppamerenkulun väyliä suurimpiin satamiin valvotaan Helsingin ja Turun VTS-keskuksista. Lisäksi Saimaalla on Saimaa VTS (Lappeenranta), joka seuraa Saimaan syväväylän liikennettä. Vuonna 2011 päätettyä kolmen Länsi-Suomen VTS-keskuksen yhdistämistä Turkuun ei oltu toteutettu ainakaan vuoden 2012 syksyyn mennessä. VTS-keskusten vastuualueet ja alusten menettelytavat näillä alueilla liikuttaessa on kuvattu alusten päällystölle tarkoitetuissa ohjeissa.


title: Vessel Traffic Service

text: Alusliikennepalvelu on käytössä periaatteessa vuorokauden ympäri vuoden jokaisena päivänä. Saimaa VTS suljetaan kuitenkin talvisin Saimaan kanavan kiinniollessa.


title: Yrjö Kivenoja

text: Yrjö Efraim Kivenoja (25. toukokuuta 1880 Kuopio – 3. heinäkuuta 1948 Vehkalahti) oli suomalainen pappi, opettaja ja kokoomuksen ja IKL:n poliitikko. Hän oli kansanedustajana vuodet 1933–1936.


title: Yrjö Kivenoja

text: Kivenoja oli presidentin valitsijamies vaalissa 1931 (Svinhufvudin). Hän oli Kokoomuksen Haminan piirin puheenjohtaja. Hänet valittiin eduskuntaan Viipurin läänin läntisestä vaalipiiristä vuoden 1933 vaaleissa Kokoomuksen listoilta. Vaalien jälkeen Kivenoja kuitenkin liittyi IKL:n eduskuntaryhmään. Hän toimi eduskunnassa työväenasiainvaliokunnassa. Kunnallispolitiikassa hän oli Vehkalahden kunnanvaltuuston jäsenenä vuosina 1931–1936 (1931–1932 kokoomuksen ja sen jälkeen IKL:n valtuutettu).


title: Yrjö Kivenoja

text: Vuoden 1936 vaaleissa Kivenojaa ei enää valittu eduskuntaan ja äänimäärä 673 oli enää alle kolmanneksen kokoomuksen listoilla saadusta. Seuraavien vaalien 715 ääntä eivät nekään riittäneet paikkaan.


title: Yrjö Kivenoja

text: Kivenoja kouluttautui ylioppilaaksi 1898, sai teologian erotutkinnon 1910 ja suoritti pastoraalitutkinnon 1917. Kivenoja oli vuonna 1905 Pohjois-Karjalan kansanopiston uskonnon ja historian opettajana. Vuosina 1906–1907 hän oli Kotimaa-lehden taloudenhoitajana, alkuun apulaisena. Hänet valittiin lehden perustamisen yhteydessä 1905 sen väliaikaiseen toimikuntaan ja Kustannusyhtiö Kotimaan perustavassa kokouksessa yhtiön johtokuntaan.


title: Yrjö Kivenoja

text: Kivenoja oli Jaakkimalla ylimääräisenä pappina 1910–1913, jonka jälkeen toimi Varkauden tehtaan saarnaajana ja kansakoulun johtajana vuoteen 1918. Vuosina 1918–1921 hän oli Iisalmella, Sonkajärvellä ja Vieremällä kunnes siirtyi Vehkalahden kappalaiseksi. Tässä työssä hän oli kuolemaansa asti vuoteen 1948. Lisäksi hän oli Haminan suomalaisen yhteiskoulussa vuosina 1923–1929 ja Haminan yhteislyseossa latinan kielen tuntiopettajana.


title: Yrjö Kivenoja

text: Kivenoja oli Vehkalahdella paikallisen lestadiolaisen uudenheräyksen johtohenkilöitä ja saarnaaja. Hän lestadiolaistui Jaakkimassa ollessaan.


title: Yrjö Kivenoja

text: Kivenoja oli naimisissa Ester Noposen kanssa. Heidän poikansa, ylioppilas ja reservin vänrikki Kaarlo Yrjö Kalervo Kivenoja (s. 1917), kaatui talvisodassa Säiniöllä tykistökeskityksessä 25. helmikuuta 1940.


title: Stadio del Trampolino

text: Stadio del Trampolino on viiden hyppyrimäen muodostama mäkihyppystadion Pragelatossa Piemontessa Italiassa.


title: Stadio del Trampolino

text: Hyppyrimäet rakennettiin vuoden 2006 talviolympialaisia varten. Mäet on päällystetty muovimatolla kesäkilpailuja ja -harjoittelua varten.


title: Stadio del Trampolino

text: Mäkikeskuksen rakentaminen alkoi vuonna 2003 ja se valmistui 2005. Ensimmäiset maailmancupin kilpailut pidettiin 11.–12. helmikuuta 2005. Matti Hautamäki voitti henkilökohtaisen ja Itävalta joukkuekilpailun.


title: Stadio del Trampolino

text: Mäestä on hypätty olympialaisten ja maailmancupin lisäksi myös kesä-GP -kilpailu sekä Continental Cupia.


title: Stadio del Trampolino

text:
Mäkiennätyksen 144,0 metriä on hypännyt Simon Ammann.
Virallisen mäkiennätyksen 104,5 metriä ovat hypänneet Dmitri Vasiljev ja Michael Uhrmann. Epävirallisen mäkiennätyksen 108,0 metriä on hypännyt Dmitri Ipatov


title: Edward Everett

text: Edward Everett (11. huhtikuuta 1794 Boston, Massachusetts – 15. tammikuuta 1865 Boston, Massachusetts) oli yhdysvaltalainen professori ja Whig-puoluetta edustanut poliitikko. Hän oli ensimmäinen amerikkalainen, joka väitteli filosofian tohtoriksi.


title: Edward Everett

text: Everett edusti Massachusettsia Yhdysvaltain edustajainhuoneessa vuosina 1825–1835. Hän toimi Massachusettsin kuvernöörinä 1836–1840 ja Yhdysvaltain suurlähettiläänä Englantiin 1841–1845.


title: Edward Everett

text: Everett, joka aiemmin oli ollut kreikkalaisen kirjallisuuden professorina Harvardin yliopistossa, toimi yliopiston rehtorina 1846–1849. Vuonna 1852 presidentti Millard Fillmore nimitti hänet ulkoministeriksi Daniel Websterin kuoltua. Fillmoren presidenttikauden loputtua, Everett valittiin senaattiin, jossa hän istui vuoden ajan.


title: Yrjö R. Saarinen

text: Yrjö Reino Saarinen (oik. Yrjö Reinhold, myös: Yrjö R., 22. lokakuuta 1899 Hämeenlinna – 23. syyskuuta 1977 Kangasala) oli suomalainen insinööri ja IKL:n poliitikko. Hän oli kansanedustajana vuodet 1936–1945. Elämäntyönsä hän teki maanviljelysinsinöörinä.


title: Yrjö R. Saarinen

text: Saarisen vanhemmat olivat lehtori Otto Reinhold Saarinen ja Eedla Josefiina Lundahl. Saarinen avioitui vuonna 1928 Elli Linnea Rossanderin kanssa.


title: Yrjö R. Saarinen

text: Saarinen valittiin eduskuntaan Turun läänin eteläisestä vaalipiiristä. Hän toimi eduskunnassa puolustusasiain- ja työväenasiainvaliokunnassa. Hän oli presidentin valitsijamiehenä vuosien 1937, 1940 ja 1943 vaaleissa. Kunnallispolitiikassa hän toimi Kokkolan ja Oriveden valtuustoissa.


title: Yrjö R. Saarinen

text: Saarinen oli koulutukseltaan ensin ylioppilas vuodelta 1919, sitten diplomi-insinööri vuonna 1926. Vuonna 1928 hän suoritti Kadettikoulussa aktiivi-insinööriupseeritutkinnon. Hän oli sotilasarvoltaan insinöörimajuri (ylennettiin 1941). Saarinen oli ylimääräisenä maanviljelysinsinöörinä Vaasan piirissä 1924–1926 ja Sortavalan piirissä 1926–1928. Vuosina 1928–1943 hän oli apulaismaanviljelysinsinöörinä Turun piirissä. Piiri-insinöörinä hän oli Kokkolan piirissä 1943–1952 ja Tampereen piirissä 1952–1965. Lisäksi hän oli tilanhoitajana Orivedellä 1941–1977.


title: Yrjö R. Saarinen

text: Saarinen toimi eri yhdistyksissä. Hän oli Isänmaallisen kansanliikkeen Varsinais-Suomen piirin ja Lainsuoja ry:n hallituksen puheenjohtajana. Hän oli myös Reserviupseeriliiton varapuheenjohtajana ja jäsenejä liiton liittoneuvostossa. Saarinen oli Pohjois-Pohjanmaan reserviupseeripiirin puheenjohtaja. Hän toimi myös Vapaussoturien huoltosäätiössä ja Sotahistoriallisen seuran johtokunnassa.


title: Sinä elävä

text: Sinä elävä () on ruotsalaisen Roy Anderssonin ohjaama ja käsikirjoittama elokuva. Elokuvan nimi on lainaus eräästä Johann Wolfgang von Goethen "Roomalaisia elegioita" -teoksessa julkaistusta runosta.


title: Sinä elävä

text: Elokuvan kuvaaja on Gustav Danielsson, leikkaaja Anna Märta Waern, puvustaja Sofia Frykstam ja musiikkivastaava Benny Andersson. Elokuvan ovat tuottaneet Philippe Bober ja Pernilla Sandström.


title: Sinä elävä

text: Elokuva on Ruotsin virallinen ehdokas vuoden 2008 parhaaksi vieraskielisen elokuvan Oscar-palkinnon saajaksi.


title: Sinä elävä

text: Elokuvan maailman ensi-ilta oli 24. toukokuuta 2007 Cannesin elokuvajuhlilla. Ruotsin ensi-ilta oli 21. syyskuuta 2007 ja Suomen ensi-ilta 19. lokakuuta 2007 Helsingissä.


title: Sinä elävä

text: Elokuva on keskimmäinen osa Anderssonin ”trilogiasta ihmisenä olemisesta”, jonka ensimmäinen osa on "Toisen kerroksen lauluja" (2000) ja kolmas osa "Kyyhkynen oksalla istui, olevaista pohtien" (2014).


title: Nils Einar Eriksson

text: Nils Einar Eriksson (10. heinäkuuta 1899 Solna – 9. helmikuuta 1978 Göteborg) oli ruotsalainen funktionalismin ajan arkkitehti. Hän valmistui arkkitehdiksi Kuninkaallisesta teknillisestä korkeakoulusta (KTH) vuonna 1922 ja Ruotsin kuninkaallisesta taidekorkeakoulusta (KKH) vuonna 1925. Hän sai Chalmersin teknillinen korkeakoulun kunniaprofessorin arvon vuonna 1975.


title: Nils Einar Eriksson

text: Erikssonin suunnittelemista rakennuksista kuuluisimpia ovat Göteborgissa sijaitsevat Göteborgin konserttitalo (1935), messukeskus Svenska Mässan (1939), Götaälvbron-silta (1939), Folkets hus (1949) ja Park Avenue Hotel (1950) sekä Tukholmassa sijaitseva Folksamhuset (1960).


title: Pommerinlahti

text: Pommerinlahti (, ) on lahti Itämeren lounaisosassa Saksan ja Puolan rannikoilla. Sen rannoilla sijaitsee Pommeri.


title: Pommerinlahti

text: Etelässä Pommerinlahden erottaa Oderinhaffista eli Stettininhaffista ja siihen laskevan Oderjoen suistosta kaksi saarta, Usedom ja Wolin. Lahden yhdistää haffiin kolme vesiväylää: Dziwna, Świna ja Peene. Lännessä Pommerinlahti rajoittuu Rügenin saareen ja pohjoisessa sen alueen katsotaan ulottuvan Tanskalle kuuluvaan Bornholmin saareen saakka.


title: Pommerinlahti

text: Ympäröivistä Itämeren alueista Mecklenburginlahti on lännessä, Arkonanmeri eli Arkonan allas luoteessa ja Bornholmin allas pohjoisessa. Pommerinlahden itä- ja koillispuolista merialuetta kutsutaan yksinkertaisesti Etelä-Itämereksi. Lahden Saksan puoleiset rannikot ovat Mecklenburg-Vorpommernin osavaltiossa, Puolan puoleiset enimmäkseen Zachodniopomorskien voivodikunnassa.


title: Pommerinlahti

text: Pommerinlahtea reunustava Pommeri oli ennen vuotta 1945 kokonaisuudessaan osa Saksaa, mutta se jaettiin toisen maailmansodan jälkeen kahtia siten, että Puolaan liitettiin itäosa, Taka-Pommeri, ja Saksalle jäi länsiosa, Etu-Pommeri. Tämä tuli sen jälkeen kuulumaan Saksan demokraattiseen tasavaltaan, kunnes Saksat 1990 yhdistyivät. Oder on maiden rajajokena, kuitenkin niin, että sen suisto ja siellä oleva Szczecinin (Stettinin) kaupunki kuuluu kokonaan Puolalle. Jaon seurauksena Oderinhaffia ja Pommerinlahtea erottavista saarista läntisempi Usedom on kahden valtion aluetta, suuremman länsiosan kuuluessa Saksalle ja pienemmän itäosan Puolalle, kun taas itäisempi Wolin on kokonaan Puolaa, näin myös Świnoujścien (Swinemünden) kaupunki on Puolassa. Myös lahdesta suurin osa on Puolan merialuetta.


title: Pommerinlahti

text: Pommerinlahden suurin syvyys on 20 metriä ja suolapitoisuus on noin 8 promillea. Lahden poikki kulkee jatkuvasti ylläpidettäviä syväväyliä, joita myöten myös suuremmat alukset ja valtamerilaivat voivat vierailla Szczecinin ja Świnoujścien satamissa. Puolan hallitus päätti 1995, että vesiväyliä näihin molempiin satamiin voidaan pitää Puolan aluevesinä. Saksan ja Puolan välisen rajan kulku mukaan lukien meriraja Pommerinlahdella on kuitenkin Saksojen yhdistyttyä määritelty sopimuksissa yksiselitteisesti, päätös oli siis sikäli yksipuolinen kannanotto ilman kansainvälisoikeudellista perustaa. Tästä huolimatta vuonna 2006 maiden väliset suhteet kärsivät Puolan syytettyä Saksan laivastoa rajaloukkauksesta näillä aluevesillä.


title: Pommerinlahti

text: Pommerinlahden rannikon tärkeimmät satamat ovat Świnoujście ja Dziwnów, molemmat puolalaisia kaupunkeja. Saksan puoleisesta lahdesta suurin osa on määritelty Pommerinlahden luonnonsuojelualueeksi ympäristöministeriön päätöksestä syksyllä 2005. Suojelualueen pinta-ala on noin 200 000 hehtaaria.


title: Pommerinlahti

text: Lahden rannalla Usedomin saarella sijaitsevat Saksan keisarien aikanaan arvostamat kylpyläkohteet eli "Dreikaiserbäder": Ahlbeck, Bansin ja Heringsdorf. Muitakin kylpylöitä on, etenkin Rügenillä, ja Ostseebad Binzistä Berliinin ja Erfurtin kautta Düsseldorfiin kulkeva InterCity-juna kantaa nimeä "Pommersche Bucht".


title: Judith Arndt

text: Judith Arndt (s. 23. heinäkuuta 1976 Königs Wusterhausen, Brandenburg) on saksalainen ammattipyöräilijä. Hän voitti naisten maantieajon maantiepyöräilyn maailmanmestaruuskilpailuissa vuonna 2004 sekä aika-ajon vuosina 2011 ja 2012. Hän on sijoittunut kolmen parhaan joukkoon naisten La Flèche Wallonnessa vuosina 2005, 2006, 2007 ja 2008.


title: Judith Arndt

text: Arndt on menestynyt myös muissa merkittävissä ammattipyöräilykilpailuissa. Hän voitti pronssia kesäolympialaisten 1996 ratapyöräilyn henkilökohtaisessa takaa-ajossa. Olympialaisten maantieajossa hän voitti pronssia vuonna 2000 ja hopeaa vuonna 2004 sekä aika-ajossa hopeaa vuonna 2012. Vuonna 2008 hän voitti maantiepyöräilyn maailmancupin kokonaiskilpailun.


title: Judith Arndt

text: Arndt elää avoimesti lesbosuhteessa toisen menestyneen ammattipyöräilijän, Petra Roßnerin kanssa.


title: Frans Ekelund

text: Frans Hilding Ekelund (s. 1882 – k. 1965) oli ruotsalainen arkkitehti. Hän syntyi ja kasvoi rakennusmestari Nils P. Ekelundin poikana eteläruotsalaisessa Malmön kaupungissa.


title: Frans Ekelund

text: Ekelund opiskeli Kungliga tekniska högskolanissa (KTH) Tukholmassa vuosina 1902–1906. Vuonna 1908 hän opiskeli Berliinin teknillisessä yliopistossa Charlottenburgissa. Vuosina 1913–1949 hän toimi kaupunginarkkitehtina ruotsalaisessa Landskronan kaupungissa.


title: Frans Ekelund

text: Ekelundin tunnetuin työ on Hotell Savoy, vuonna 1912 jugend-tyyliin rakennettu hotellirakennus Malmössä.


title: Luettelo parhaiten myyneistä pelikonsoleista

text: Tämä on luettelo pelikonsoleista ja käsikonsoleista, jotka ovat myyneet yli 5 miljoonaa kappaletta.


title: Rajakari

text: Rajakari () on saari Airistolla Turun saaristossa. Se on osa Turun kaupunkia ja sijaitsee linnuntietä noin 9,6 kilometrin päässä Turun satamasta lounaaseen. Rajakarin kohdalta Turkuun menevä laivaväylä haarautuu kahdeksi haaraksi. Lisäksi Rajakarilta haarautuu pohjoiseen väylä kohti Pernoa, Pansiota ja Naantalia.


title: Rajakari

text: Saarella on valkopunainen loisto.


title: Jukka Itkonen

text: Jukka Olavi Itkonen (s. 7. lokakuuta 1951 Varkaus) on suomalainen kirjailija, runoilija, sanoittaja ja muusikko.


title: Jukka Itkonen

text: Itkosen kirjallinen tuotanto sisältää runoja, novelleja, lastenromaaneja, näytelmiä, tv-näytelmiä ja kuunnelmia. Hän on työskennellyt myös suomentajana ja kääntänyt muun muassa ruotsalaisten Sören Olssonin ja Anders Jacobssonin nuortenromaaneja. Lisäksi Itkonen on kuvittanut kirjoja ja suunnitellut kirjankansia. Kolme Itkosen teosta on ollut Finlandia Junior -palkintoehdokkaana: "Be & POP" (1997), "Käpälämäki" (2002) ja "Taikuri Into Kiemura" (2007).


title: Jukka Itkonen

text: Itkonen on tunnettu myös musiikintekijänä. Hän on lastenmusiikkiyhtye Z.Z. Topeliuksen perustajajäsen, ja on kirjoittanut satoja lauluntekstejä eri taiteilijoille ja yhtyeille, muun muassa Magyarille, Harri Marstiolle, Paula Koivuniemelle, Kari Tapiolle, Taljankalle, Solistiyhtye Suomelle ja Topi Sorsakoski & Agentsille. Itkosen musiikkinäytelmä "Astoria" sai ensi-iltansa syyskuussa 2003 Lahden Kaupunginteatterissa. Vuonna 2007 ilmestyi Itkosen sooloalbumi "Joko teitä on rakastettu?".


title: Coz I Luv You (albumi)

text: Coz I Luv You on Sladen vuonna 1972 julkaistu albumi, joka julkaistiin ainoastaan Saksassa ja Alankomaissa. Osa albumin kappaleista on julkaistu alun perin yhtyeen aiemmalla, vuonna 1970 julkaistulla "Play It Loud" -albumilla. Osa taas on vuoden 1972 alussa julkaistujen singlejen a- ja b-puolia.


title: 30 unohtumatonta laulua

text: 30 unohtumatonta laulua voi tarkoittaa seuraavia:


title: Susanne Ljungskog

text: Susanne Ljungskog (s. 16. maaliskuuta 1976 Halmstad) on entinen ruotsalainen maantiepyöräilijä, kaksinkertainen maailmanmestari.


title: Susanne Ljungskog

text: Ljungskog voitti maantieajon maailmanmestaruuden Zolderissa 2002 ennen Nicole Brändliä sekä Hamiltonissa 2003 ennen Mirjam Melchersiä. Molempina vuosina hän voitti lisäksi UCI:n pistekilpailun.


title: Susanne Ljungskog

text: Ljungskog on voittanut Giro de Toscana -kilpailun vuosina 2002, 2003 ja 2005, Holland Ladies Tourin vuosina 2003 ja 2006 sekä Tour de l'Aude Cycliste Feminin -etappikilpailun 2007 ja 2008. Lisäksi hän on voittanut Trofeo Citta di Rosignano -kilpailun vuonna 2003, Emakumen Saria -ajon 2006 sekä Emakumeen Biran ja aika-ajokilpailu Chrono des Herbiers'n vuonna 2007.


title: Susanne Ljungskog

text: Ljungskog on voittanut viisi maailmancupin osakilpailua: GP Suisse Féminin (2001), Primavera Rosa (2001), Castilla y Leon (2005), Open de Suède Vårgårda (2006) ja Bernin ympäriajo 2008. Maailmancupin kokonaispisteissä hän on ollut toinen 2005 ja kolmas 2001.


title: Susanne Ljungskog

text: Vuonna 2006 Ljungskog voitti Italian ympäriajossa seitsemännen etapin ja sijoittui kokonaiskilpailussa kolmanneksi.


title: Susanne Ljungskog

text: Hän on voittanut lisäksi alle 23-vuotiaiden EM-kilpailuissa kultaa maantieajossa ja hopeaa aika-ajossa 1998.


title: Susanne Ljungskog

text: Ljungskog lopetti uransa vuonna 2010 hemokromatoosin vuoksi.


title: Torsofuck

text: Torsofuck on suomalainen porngrindia ja goregrindia soittava yhtye, joka perustettiin vuonna 1995 Harjavallassa. Yhtye julkaisi ensilevynsä "Erotic Diarrhea Fantasy" vuonna 2004 ja on sen jälkeen keikkaillut Suomessa ja ulkomailla, muun muassa Itävallassa. Yhtye oli yksi Maryland Deathfest -underground-metallifestivaalin esiintyjistä vuonna 2008, ainoana suomalaisyhtyeenä.


title: Torsofuck

text: Yhtyeessä vaikuttaa tai on vaikuttanut muusikoita alan yhtyeistä kuten Torture Killeristä, Demigodista, Archgoatista, Funeral Feastista ja Slugathorista.


title: Adrienne Barbeau

text: Adrienne Jo Barbeau (s. 11. kesäkuuta 1945 Sacramento, Kalifornia) on yhdysvaltalainen näyttelijä, joka on tullut televisiosarjasta "Maude". Hän sai sarjan aikana Golden Globe -ehdokkuuden.


title: Adrienne Barbeau

text: Sacramentossa syntynyt Barbeau kävi Del Mar High Schoolin San Joséssa, Kaliforniassa. Pian hän muutti 1960-luvulla New Yorkiin esiintymään Broadway (teatteri)Broadwayn teatterinäytelmiin ja sai muun muassa Tony Award -ehdokkuuden. 1970-luvulla Barbeau teki televisiodebyyttinsä sarjassa Maude, jonka jälkeen hän on esiintynyt lukuisissa televisiosarjoissa ja elokuvissa, kuten "Suuret Houdinit", "Lemmenlaiva", "Pako New Yorkista", "Kanuunankuularalli", "Viiltäjä-Jackin paluu" ja "Salaiset arkistot".


title: Adrienne Barbeau

text: Barbeau on tehnyt myös äänirooleja muutaman kerran 1980-luvulla, mutta varsinaisesti häntä kuultiin enemmän 1990-luvun jälkeen animaatiosarjoissa, kuten "Batman", "Angry Beavers", "Batman of the Future" ja "Spies-tytöt".


title: Fritz Frauenheim

text: Fritz Frauenheim oli saksalainen sukellusvenekapteeni, joka upotti 47. eniten tonnistoa sukellusveneiden komentajista toisen maailmansodan aikana Atlantilla, muun muassa suomalaisen rahtialus SS Mercatorin.


title: Fritz Frauenheim

text: Frauenheim palveli aluksi linjalaiva "Schleswig-Holsteinilla" huhtikuusta 1930, minkä jälkeen hän siirtyi kevyt risteilijä Karlsruhen miehistöön. Sukellusvenejoukkoihin hän liittyi tammikuussa 1936. Aluksi hän toimi vahtiupseerina U-25:llä, kunnes hän sai komentoonsa U-21:n lokakuussa 1939.


title: Fritz Frauenheim

text: U-21 partioi Frauenheimin komennossa viisi eri kertaa etupäässä Pohjanmerellä lokakuusta 1939 tammikuuhun 1940 ja upotti viisi alusta. Niiden joukossa oli SS "Mercator" 1. joulukuuta 1939. Britannian Kuninkaallisen laivaston risteilijä "HMS Belfast" vaurioitui pahoin U-21:n jättämästä merimiinasta marraskuussa 1939.


title: Fritz Frauenheim

text: Maaliskuussa 1940 hän siirtyi komentamaan VIIC-tyypin sukellusvenettä U-101 ja neljän matkan aikana hän upotti 12 alusta. Joulukuussa 1940 hänet siirrettiin koulutustehtäviin. Syyskuussa 1941 hän sai komentoonsa 23. laivasto-osaston ja 29. laivasto-osaston toukokuussa 1942. Helmikuusta 1944 hän palveli minisukellusveneamiraliteetin henkilökunnassa. Sodan jälkeen Frauenheim oli liittoutuneiden pidättämänä kahdeksan kuukautta.


title: Otto Bonsdorff

text: Otto Emil Avenir Bonsdorff (7. heinäkuuta 1892 Tampere – 16. maaliskuuta 1987 Helsinki) oli jääkärikenraalimajuri. Hänen vanhempansa olivat insinööri Karl Oswald Bonsdorff ja Amalia Charlotta Alroè. Hänet vihittiin avioliittoon vuonna 1918 Libausta kotoisin olevan opettaja Olga Erna Maria Alroèn kanssa.


title: Otto Bonsdorff

text: Bonsdorff kirjoitti ylioppilaaksi Tampereen ruotsalaisesta yhteiskoulusta vuonna 1911 ja liittyi Nylands Nationiin. Opintojaan hän jatkoi Dresdenin teknillisessä korkeakoulussa vuosina 1912–1913. Ranskan sotakorkeakoulussa Bonsdorff opiskeli vuosina 1920–1922. Suomen Sotakorkeakoulun hän suoritti vuosina 1931–1932.


title: Otto Bonsdorff

text: Bonsdorff matkusti Tornion kautta Tukholmaan, josta hän jatkoi saamansa virallisen diplomaattipassin turvin Saksaan, jossa hän liittyi yhtenä ensimmäisten vapaaehtoisten kera Pfadfinder-kurssile. Kurssi järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 1. maaliskuuta 1915. Hänet sijoitettiin joukon 2. komppaniaan, josta hänet siirrettiin Jääkäripataljoona 27:n pioneerikomppaniaan 31. elokuuta 1915. Bonsdorff otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän haavoittui Schmardenissa 25. heinäkuuta 1916. Hänet komennettiin Tukholman värväystoimistoon 10. helmikuuta – 12. toukokuuta 1916 väliseksi ajaksi. Hän osallistui Berlissä järjestetyille kaasunsuojelukursseille 2.–19. joulukuuta 1916 ja Libaussa järjestetyille moottorivenekursseille loppukesästä 1917. Hän kuului myös siihen kolmen miehen ryhmään, joka yritti järjestellä etappitietä Hiidenmaalta Ahvenanmaalle 27. marraskuuta 1917 – 5. helmikuuta 1918 välisenä aikana.


title: Otto Bonsdorff

text: Bonsdorff saapui takaisin Suomeen (Vaasaan) yliluutnantiksi ylennettynä jääkäreiden pääjoukon mukana 25. helmikuuta 1918. Hänet komennettiin ensin adjutantiksi ja 23. helmikuuta alkaen komppanianpäälliköksi 2. jääkärirykmentin 12. jääkäripataljoonaan. Hän otti osaa taisteluihin Tampereen Kalevankankaalla, missä hän haavoittui 28. maaliskuuta 1918.


title: Otto Bonsdorff

text: Sisällissodan jälkeen Bonsdorff toimi komppanianpäällikkönä Pioneerikoulutuspataljoonassa, josta hänet siirrettiin Pioneeripataljoona 2:een, jonka nimi muutettiin myöhemmin Rautatiepataljoonaksi. Vuonna 1920 hänet komennettiin Aliupseerikoulun johtajaksi 3. Divisioonaan ja Ranskaan (L`école militaire du génie), missä hän vietti vuodet 1920–1922. Yleisesikunnan virkaatekeväksi päälliköksi hänet komennettiin vuonna 1927. Vuonna 1928 Bonsdorff komennettiin Sotakorkeakouluun linnoitusopin opettajaksi, missä tehtävässä hän toimi vuoteen 1933 saakka. Talvisodan uhkan kasvaessa hänet komennettiin vapaaehtoisten linnoitustöiden johtajaksi.


title: Otto Bonsdorff

text: Talvisotaan Bonsdorff osallistui 2. Armeijakunnan pioneerkomentajana. Välirauhan aikana hän toimi Päämajan Linnoitussuunnitteluosaston päällikkönä. Jatkosodan sytytyä hänet siirrettiin Päämajan Linnoitusosaston päälliköksi. Hän toimi Edvard Hanellin jälkeen linnoitustöiden johdossa W. E. Tuompon esityksestä 16. heinäkuuta 1941 alkaen.


title: Otto Bonsdorff

text: Sotien jälkeen Bonsdorff toimi pionerikomentajana Armeijakunnassa, kunnes vuonna 1946 hänet komennettiin Pioneerikoulun johtajaksi. Näihin aikoihin hän toimi myös Sotakorkeakoulussa sillanrakennuopin opettajana. Vuonna 1947 hän sai nimityksen Pääesikuntaan Pioneeriosaston päälliköksi, missä tehtävässä hän oli vuoteen 1952 saakka, jolloin vastaanotti pioneeripäällikön tehtävät. Tässä nykyistä pioneeritarkastajan tehtävää vastaavassa virassa hän oli siihen saakka, kun vuonna 1955 erosi vakinaisesta palveluksesta ja siirtyi Insinööritoimisto Vesto Oy:n kustannuslaskentaosaston päälliköksi. Bonsdorff palveli Vestoa vuoteen 1962 saakka.


title: Otto Bonsdorff

text: Bonsdorff toimi Haminan kaupungin valtuuston jäsenenä vuosina 1924–1925 ja Teknisten joukkojen kunniatuomioistuimen puheenjohtajana vuonna 1926. Suomen Valkoisen Kaartin kunnianeuvoston puheenjohtajana hän toimi vuosina 1933–1935 ja 1. Divisioonan kunniatuomioistuimen jäsenenä vuosina 1938–1939. Hän toimi Pioneeriupseeriyhdistyksen puheenjohtajana vuosina 1952–1968.


title: Straubing

text: Straubing on kaupunki Baijerin osavaltiossa, kaakkoisessa Saksassa. Se sijaitsee Ala-Baijerin hallintopiirissä. Kaupunki on niin kutsuttu piiritön kaupunki (), eli se ei kuulu mihinkään Saksan piirikunnista. Vuoden 2015 lopussa kaupungin asukasluku oli 46 806. Sen pinta-ala on 67,58 neliökilometriä.


title: Straubing

text: Varhaisin tunnettu maininta kaupungista on peräisin vuodelta 897. Vuonna 1218 Baijerin herttua Ludwig I perusti niin kutsutun uuden Straubingin kaupungin vanhan alueen länsipuolelle. 1500-luvulla Straubing oli Ala-Baijerin alueen uskonpuhdistuksen keskus. Myöhemmin kaupungin täytyi kuitenkin Baijerin herttuakunnan alaisuudessa siirtyä takaisin katolilaisuuteen. 1600-luvulla kolmikymmenvuotinen sota ja rutto pudottivat kaupungin asukaslukua.


title: Kondoa

text: Kondoa on Dodoman alueen osa-alue Tansaniassa lähellä Dodomaa. Alueen pääkaupunki on myös nimeltään Kondoa; kaupungissa on noin 20 000 asukasta. Kondoan alue tunnetaan runsaista kalliomaalauksistaan, joita on yli 150 luolassa. Niistä vanhimmat ovat kolmen tuhannen vuoden ikäisiä, uusimmilla on ikää vain joitakin satoja vuosia. Kondoan kalliomaalausalue on UNESCOn maailmanperintökohde.


title: Weiden in der Oberpfalz

text: Weiden in der Oberpfalz on kaupunki Baijerin osavaltiossa, itäisessä Saksassa. Se sijaitsee Oberpfalzin hallintopiirissä, noin 100 kilometriä itään Nürnbergistä ja 35 kilometriä länteen Saksan ja Tšekin tasavallan välisestä rajasta. Vuoden 2015 lopussa kaupungin asukasluku oli 42 055. Sen pinta-ala on 68,50 neliökilometriä. Weiden in der Oberpfalz on niin kutsuttu piiritön kaupunki (), eli se ei kuulu mihinkään Saksan piirikunnista.


title: Weiden in der Oberpfalz

text: Weiden in der Oberpfalzin syntymävuotena pidetään vuotta 1241, vaikkakin sen alueella on ollut asutusta jo vuoden 1000 tienoilla. Kaupunki sijaitsi kahden merkittävän kauppareitin, itä–länsi-suunnassa sijaitsevan Goldene Straßen ja etelästä pohjoiseen kulkevan Magdeburger Straßen, risteyksessä, joten se kehittyi nopeasti kauppakaupungiksi. Vuonna 1531 kaupungissa asui noin 2 200 asukasta. Kaupungin ajoi kuitenkin myöhemmin alennustilaan kaksi suurta tulipaloa sekä kolmikymmenvuotinen sota ja rutto. Kaupunki alkoi elpyä 1700 vuoden loppupuolella.


title: Weiden in der Oberpfalz

text: Merkittävä piristys kaupungin elinkeinoelämälle oli kaupungin liittäminen rautatieverkkoon vuonna 1863. 1800- ja 1900-lukujen vaihteessa kaupungin väkiluku oli noussut noin 10 000 asukkaaseen. Vuosina 1945–1955 kaupungin asukasluku nousi yli 40 000:ään, osittain sodan jälkeisten pakolaisten vuoksi.


title: Kivikaupunki

text: Kivikaupunki () on Sansibarin kaupungin vanhin osa. Se on rakennettu kolmionmuotoiselle niemimaalle Sansibarin saarella Tansaniassa. Sen omaleimaista rakennuskantaa leimaa arabien arkkitehtuuri, joka on ottanut vaikutteita eurooppalaisten ja intialaisten arkkitehtuurista. Niemimaalla on ollut asutusta vuosisatojen ajan, mutta vanhimmat kivitalot ovat 1830-luvulta. Vuosina 1840-1856 Kivikaupunki oli aluetta hallinneiden omanilaisten pääkaupunki. Se oli vuosikymmenien ajan merkittävä orjakaupan keskus. Alue on Unescon maailmanperintökohde.


title: Kivikaupunki

text: Freddie Mercury, Queen-yhtyeen laulaja syntyi Kivikaupungissa.


title: Schwabach

text: Schwabach on kaupunki Baijerin osavaltiossa, kaakkoisessa Saksassa. Se sijaitsee Mittelfrankenin hallintopiirissä ja kuuluu Nürnbergin metropolialueeseen. Schwabach on niin kutsuttu piiritön kaupunki (), eli se ei kuulu mihinkään Saksan piirikunnista. Se on Baijerin piirittömistä kaupungeista asukasluvullisesti pienin. Vuoden 2015 lopussa sen asukasluku oli 40 428. Sen pinta-ala on 40,80 neliökilometriä


title: Schwabach

text: Varhaisin tunnettu maininta Schwabachin kaupungista on peräisin vuodelta 1117, jolloin se tunnettiin nimellä "Villa Suabach". Sille myönnettiin kauppaoikeudet vuonna 1303 ja kaupunginoikeudet vuonna 1371. Suuri osa kaupunkia tuhoutui kolmikymmenvuotisessa sodassa 1630-luvulla. Sodan jälkeen kaupunkiin saapui muun muassa ranskalaisia hugenotteja.


title: Jac Nelleman

text: Jacob "Jac" Nelleman (s. 19. huhtikuuta, 1944, Kööpenhamina) on tanskalainen entinen Formula 1 -kuljettaja.


title: Jac Nelleman

text: Nelleman yritti päästä kilpailuun Ruotsin GP:ssä 1976, mutta hän karsiutui eikä päässyt starttaamaan.


title: Jac Nelleman

text: Ennen Formula 1:iä Nelleman kilpaili pienemmissä Tanskan Formula -luokissa ja voitti vuoden 1973 Tanskan Formula Ford 1.6 -mestaruuden. Samana vuonna, kun Nelleman karsiutui Formula 1 -kilpailusta, hän siirtyi takaisin ajamaan Euroopan ja Tanskan Formula 3 -sarjoja, joissa voitti vuosien 1976-1977 Tanskan Formula 3 -mestaruudet. Vuonna 2007 Nelleman osallistui 1950-luvun urheiluautoille tarkoitettuun Goodwood Revival -tapahtumaan ja voitti Madgwick Cup -kilpailun.


title: Mitch Kapor

text: Mitchell David Kapor (s. 1950) on Lotus Development Corporationin perustaja sekä Lotus 1-2-3-ohjelmiston suunnittelija. Hänet tunnetaan yrittäjänä, sijoittajana, sosiaaliaktivistina ja hyväntekeväisyyden harrastajana. Mitch Kapor oli yksi tietoyhteiskunnan kansalaisoikeuksia puolustavan Electronic Frontier Foundationin perustajista.


title: P&O Irish Sea

text: P&O Irish Sea (rekisteröidyltä nimeltään P&O European Ferries (Irish Sea) Ltd) on osa brittiläistä Peninsular and Oriental Steam Navigation Company (P&O) varustamoa. Yhtiön rekisteröity kotipaikka on Dover Englannissa. Kaikki P&O Irish Sean laivat liikennöivät Irlanninmerellä.


title: P&O Irish Sea

text: P&O Irish Sea muodostui vuonna 1998, kun Cairnryaniin, Skotlantiin rekisteröity P&O European Ferries ja Pandoro Ltd yhdistyivät.


title: P&O Irish Sea

text: Vuonna 2004 P&O lakkautti Fleetwoodin ja Larnen välisen liikenteen myymällä kaikki alukset ("European Leader", "European Pioneer" ja "European Seafarer") ruotsalaiselle Stena Line -varustamolle. Samalla P&O ilmoitti lakkauttavansa myös Mostynin ja Dublinin välisen liikenteen, johtuen alhaisista matkustajamääristä. Lakkauttaminen johti myöhemmin "European Ambassadorin" ja "European Envoyn" myyntiin.


title: Haluza

text: Haluza on rauniokaupunki Israelissa Negevin autiomaan pohjoisosassa. Se oli aikoinaan merkittävä kaupunki nabatealaisten rakennuttamalla suitsuketiellä, jolla kuljetettiin olibaanihartsia ja mirhamia. Haluza kuuluu Unescon maailmanperintöluetteloon yhdessä kolmen muun suitsukereitillä sijainneen kaupungin kanssa.


title: Haluza

text: Haluza oli kauppareitillä 2000 vuoden ajan merkittävä kaupunki. Se oli Petran ja Gazan välillä suurin kaupunki, ja se oli nabatelaisten Negeven pääkaupunki 500 vuoden ajan, kunnes se hylättiin 700-luvulla. Viimeisinä vuosina kaupunki oli myös kristittyjen pyhiinvaeltajien pysähdyspaikka matkalla Siinailta Jerusalemiin.


title: Haluza

text: Nabatealaiset toivat rakennuskiven Haluzaan 5–6 kilometrin päästä. Kaupungissa käytettiin ainutlaatuista arkkitehtuuria. Rakennukset tehtiin kerroksista ja kaarista, joiden tarkoituksena eristää kuumalta ja kylmältä sekä estää kosteutta.


title: Haluza

text: Haluzaa reunustavat liikkuvat hiekkadyynit, jotka ovat peittäneet osan kaupungin jäännöksistä. Kaupungista on kuitenkin kaivettu esiin muun muassa teitä, teatteri, kaksi kirkkoa ja torni. Tunnetuin rakennuksista on itäinen kirkko, joka on isokokoinen katedraali .


title: Open Source Applications Foundation

text: Open Source Applications Foundation (OSAF) on voittoa tavoittelematon yhdistys, jonka perusti Mitch Kapor vuonna 2002, tarkoituksena levittää avoimen lähdekoodin ohjelmistoja. Eräs OSAFin merkittävistä projekteista on Chandler.


title: Friedrich Ludwig Bauer

text: Friedrich Ludwig Bauer (10. kesäkuuta 1924 Regensburg – 26. maaliskuuta 2015) oli saksalainen tietojenkäsittelytieteilijä.


title: Friedrich Ludwig Bauer

text: Bauer kirjoitti ylioppilaaksi vuonna 1942 ja palveli vuosina 1943–1945 Wehrmachtissa. Hän opiskeli vuodesta 1946 matematiikkaa ja teoreettista fysiikkaa Ludwig-Maximilians-Universität Münchenissä.


title: Friedrich Ludwig Bauer

text: Bauerista tuli vuonna 1963 matematiikan ja vuonna 1972 tietojenkäsittelytieteen professori Münchenin teknologian yliopistolla. Hän jäi eläkkeelle vuonna 1989. Hänelle myönnettiin vuonna 1982 ensimmäisen luokan "Bundesverdienstkreuz".


title: Friedrich Ludwig Bauer

text: Muiden saavutustensa ohella Bauer osallistui varhaisten ALGOL-ohjelmointikielten kehittämiseen 1950–1960-luvuilla.


title: Apache-lisenssi

text: Apache-lisenssi ("Apache License") on vapaan ohjelmiston lisenssi, jonka on luonut Apache Software Foundation (ASF). Apache License (versiot 1.0, 1.1 ja 2.0) vaatii tekijänoikeuden huomautuksen säilyttämisen ja erottamislausuman, mutta se ei ole copyleft-lisenssi — se sallii lähdekoodin käytön vapaan ja avoimen koodin kehittämiseen kuten myös omistetun ja suljetun koodin kehittämisen.


title: Lucian Pintilie

text: Lucian Pintilie (9. marraskuuta 1933 Tarutine, nykyinen Ukraina – 16. toukokuuta 2018) oli romanialainen elokuvaohjaaja ja -käsikirjoittaja. Hän on ollut kahteen otteeseen ehdolla Kultaisen palmun saajaksi (1994, 1996) ja oli myös Kultainen leijona -ehdokkaana vuosina 1998 ja 2001. Hänen tunnetuimpia töitään on "Terminus paradis" (1998).


title: Lotus Agenda

text: Agenda on DOS-pohjainen henkilökohtaisen informaation hallintaohjelmisto, jonka suunnittelivat Mitch Kapor, Ed Belove ja Jerry Kaplan, ja jota markkinoi Lotus Software.


title: Lotus Agenda

text: Lotus Agenda on "vapaamuotoinen" informaation hallintaohjelmisto: tiedon ei tarvitse olla rakenteellisessa muodossa ennen sen syöttämistä tietokantaan. Lause kuten "Tapaa Veikko tiistaina 15.00" voidaan syöttää ilman esikäsittelyä.


title: Teknisen piirustuksen välineet

text: Teknisen piirustuksen välineet ovat teknisessä piirustuksessa käytettäviä työvälineitä: kyniä, viivoittimia, harppeja ja muita apuvälineitä.


title: Teknisen piirustuksen välineet

text: Jo muinaisten egyptiläisten tiedetään käyttäneen puisia kulmaviivaimia. Antiikin Kreikassa käytettiin metallisia piirtimiä ja kaivertimia, suhdeviivaimia ja kolmioviivaimia. Pompejin kaivauksissa löytyi roomalaisten aikoinaan käyttämä, pronssista valmistettu piirustusvälinesarja, joka sisälsi kolmioviivaimen, harppeja ja viivoittimen kanssa käytettävän kynän.


title: Teknisen piirustuksen välineet

text: Vaikka erilaisia piirtimiä kehitettiin, sulkakynä säilyi yleisenä teknisen piirustuksen välineenä antiikin ajoilta 1700-luvulle asti. Piirtimenä käytettiin myös norsunluisia tai eebenpuisia kyniä.


title: Teknisen piirustuksen välineet

text:
Kulmien mittaamiseen käytettiin 1200-luvulta lähtien asteviivaimia, jotka perustuivat ympyräsektorin jakamiseen tasavälein. 1500-luvun loppupuolella matematiikan ja tieteen kehitys vaati myös tarkempia piirustusvälineitä. Säädettävä kulmaviivain kehitettiin jo 1600-luvulla, mutta käyttökelpoinen ruuvikiristeinen versio vasta 1920-luvulla.
Rakennuspiirustuksissa ortogonaaliprojektio nousi yleiseksi esitystavaksi 1600-luvulla. Samaan aikaan kehitettiin tasaleveää viivaa piirtävä mustepiirrin, "vetopiirrin". Piirtimessä oli kaksi kaarevaa metalliterää, joiden väli oli säädettävissä esimerkiksi ruuvin avulla. Muste tiputettiin terien väliin, josta se valui tasaleveänä paperille. Perusmalli säilyi pitkään; se korvautui vähitellen vasta saksalaisten teknisten tussipiirtimien tullessa markkinoille 1930-luvulla.


title: Teknisen piirustuksen välineet

text: Piirustusvälineitä kehittelivät yleensä piirtäjät itse, esimerkiksi Leonardo da Vinci, Albrecht Dürer, Nicholas Bion ja George Adams. Teknisten piirustusvälineiden teollinen valmistus alkoi vuonna 1853, jolloin englantilainen William Ford Stanley (1829–1909) perusti piirustusvälineitä valmistavan yrityksen Lontooseen. Vielä tuolloin useat työvaiheet tehtiin kuitenkin käsityönä.


title: Teknisen piirustuksen välineet

text: 1930-luvulta välineistö kehittyi yhä teknisemmäksi: kehitettiin piirustuskoje sekä siistimpää piirrosjälkeä ja erityisesti tasaista viivanleveyttä piirtävät "Rapidograph"-tussipiirtimet. Rapidograph-mallisen piirtimen ohella käytettiin kuitenkin pitkään perinteisempiä "Grafos"-tyyppisiä piirtimiä, joissa eri viivanleveydet saatiin aikaan piirtoterää vaihtamalla. Suomessa Grafosta käytettiin yleisesti ensisijaisena piirustusvälineenä vielä 1970-luvun alussa.


title: Teknisen piirustuksen välineet

text: Välineet muuttuivat perinpohjaisesti 1990-luvun aikana, kun tietokoneavusteinen suunnittelu syrjäytti käsinpiirron lähes kokonaan. Tekninen suunnittelu on muuttunut käsin piirtämisestä tietokoneavusteiseksi suunnitteluksi, jossa ei enää ”piirretä” piirustuksia, vaan rakennetaan kohteesta virtuaalinen tuotemalli. Piirustuksia ei välttämättä tuoteta lainkaan, ja mikäli niitä tarvitaan, ne syntyvät osin automaattisesti tietokoneohjelman avulla. Käsin piirtämistä käytetään kuitenkin vielä yleisesti luonnossuunnitteluvaiheessa.


title: Teknisen piirustuksen välineet

text: Tyypillisiä ja perinteisiä teknisen piirustuksen kyniä ovat lyijy- ja tussipiirtimet.


title: Teknisen piirustuksen välineet

text: Lyijykyninä käytetään yleensä lyijypaksuudeltaan vakioituja lyijytäytekyniä niiden jäljen tasapaksuuden vuoksi. Yleiset viivanvahvuudet ovat 0,18 mm, 0,25 mm, 0,5 mm ja 0,7 mm. Kovuus vaihtelee yleisesti HB:stä 2H:hon. Pehmeämpi lyijy antaa paremman kontrastin, mutta kovemmassa on tarkempi jälki. Lyijyjäljen vähäinen kontrasti on ongelmallinen kopioitaessa, mutta uudet, skannaavat kopiotekniikat ovat parantaneet lopputulosta. Paperi- ja muovialustalle on omat lyijylaatunsa.


title: Teknisen piirustuksen välineet

text: Useimmiten lopulliset piirustukset piirrettiin tussilla joko kuultopaperille tai muoville. Kynä oli yleensä Rapidograph-tyyppinen tekninen tussipiirrin, tussikynä joka piirtää paksuudeltaan tasaleveää ja tasalaatuista viivaa (niin sanottu "terästussi"). Kynässä tussisäiliöstä lähtee metalliputki, jonka sisällä on ohut metallineula tai -lanka, "sielu". Tussi imeytyy neulan ja putken seinämän väliin, eikä sitä näin ollen tule ulos liikaa. Neulassa on paino, jonka avulla kynää edestakaisin heiluttamalla neula saadaan irti putkesta, ja tussi pääsee juoksemaan. Aiemmin säiliö täytettiin tussipullosta, uudemmissa piirtimissä käytetään tussipatruunaa.


title: Teknisen piirustuksen välineet

text: Jokaiselle viivaleveydelle oli oma piirtimensä. Viivaleveydet ovat standardisoituja: Suomessa yleisimmin käytettiin sarjaa 0,13 mm; 0,18 mm; 0,25 mm; 0,35 mm; 0,50 mm ja 0,70 mm. Myös kuultopaperi- ja muovipiirtoon oli omat piirtimensä, sillä muovialusta vaatii kovempikärkisen piirtimen. Tussipiirtimistä käytetään Suomessa usein yleisimmän tuotemerkin mukaista nimitystä "Rotring"-tussi. Toimiakseen hyvin erityisesti ohuet tussipiirtimet vaativat säännöllistä huoltoa.


title: Teknisen piirustuksen välineet

text: Piirustuslauta on apuväline, piirustusalusta. Laudalle piirustuslehti saadaan kiinnitettyä suoraksi ja liikkumattomaksi sekä asemoitua riittävän tarkasti. Laudalle kiinnitetylle lehdelle piirretään yleensä erilaisia apuviivaimia käyttäen. Piirustuslauta on yleensä kiinnitetty lattiajalustaan, jossa lauta kääntyy eri asentoon ja myös sen korkeus voi olla säädettävä. Pienemmät piirustuslaudat on tarkoitettu pöydän päällä käytettäviksi.


title: Teknisen piirustuksen välineet

text: Piirustuskoje on piirustuslautaan kiinnitettävä koje, jossa on säätölaittein liikuteltavat viivaimet. Kojeita on kahta mallia: nivelöityyn varteen perustuva "suunnikaskoje" ja laudan yläreunan kiskossa liikkuva "vaunukoje". Suunnikaskojeen tarkkuus on parempi laudan keskialueella kuin reunoilla; vaunukojeen tarkkuus ei vaihtele. Monissa tapauksissa suunnikaskoje on varustettu vastapainolla, joka keventää kojeen liikuttelua. Vaunukojeessa piirustuspää liukuu laakereiden varassa pystykiskossa, joka puolestaan liukuu piirustuslaudan yläreunassa kulkevassa vaakakiskossa. Kummassakin on liikuteltava piirustuspää, johon viivaimet on kiinnitetty niin, että niiden keskinäinen kulma on säädettävissä.


title: Teknisen piirustuksen välineet

text: Piirustuskojeen avulla saadaan paperin eri alueille helposti piirrettyä yhdensuuntaisia viivoja. Viivainten keskinäisen kulman säädön ansiosta saadaan viivoja piirrettyä haluttuun kulmaan. Viivaimia voidaan käyttää myös erillisten erikoisviivainten tai kirjainmallineiden tukena. Viivaimet ovat vaihdettavia, ja niissä voidaan käyttää esimerkiksi suhdeviivainta.


title: Teknisen piirustuksen välineet

text: Piirustuskoje on kehitetty piirustuslautaan kiinnitetystä yhdensuuntaisviivaimesta ja pantografista, suhteita kopioivasta piirtimestä.


title: Teknisen piirustuksen välineet

text: Teknisessä piirtämisessä käytettävät viivaimet valmistetaan yleensä polystyreenistä. Viivaimen reunan muotoilua on kahdentyyppistä. "Suorareunaista" viivainta voidaan käyttää lyijy- ja huopakynätyöskentelyyn. Tussityöskentelyyn käytettävä viivain on varustettava ”tussireunalla”, jossa särmät on uritettu musteen leviämisen estämiseksi.


title: Teknisen piirustuksen välineet

text: Teknisen piirron perustyökalu on kolmikulmainen kulmaviivain, joko 90/60/30- tai 90/45/45-kulmamitoituksella. Portaattomasti 0–90 asteeseen säädettävää kulmaviivainta eli säätökolmiota nimitetään usein "hauenleuaksi". Hakaviivain on piirustuslaudan reunaan tukeutuva irrallinen suorakulma.


title: Teknisen piirustuksen välineet

text: Suhdeviivain eli "skaalatikku" on kolmiomainen mittaviivain, joka sisältää valmiiksi muunnetut mitat kuudelle eri mittakaavalle. Tyypillinen yhdistelmä esimerkiksi rakennusdetaljointiin on 1:20, 1:50, 1:100, 1:25, 1:75 ja 1:125. Asemakaavatyöhön ja tuumamitoitukselle on omat viivaimensa. Nykyisin skaalatikut valmistetaan muovista tai alumiinista, aiemmin jalopuusta. Samaan tarkoitukseen valmistetaan myös taskukokoista viivainta, jossa taipuisiin muoviliuskoihin on painettu mittakaava-asteikkoja.


title: Teknisen piirustuksen välineet

text: Yhdensuuntaisviivain on piirustuslaudalla käytettävä liikuteltava viivain, jonka kulma pysyy samana, jolloin paperin eri puolille saadaan helposti piirrettyä vaakaviivoja. Viivainta käytetään myös kulmaviivainten ja kirjainmallineiden tukena. Viivain on yleensä kiinnitetty piirustuslautaan naruilla. Naruja löysäämällä viivainta voidaan myös kääntää pieneen kulmaan.


title: Teknisen piirustuksen välineet

text: Käyrien piirtämiseen käytetään erilaisia ja erikokoisia käyräviivaimia: "papukaijaviivainta" tai muovattavaa käyräviivainta.


title: Teknisen piirustuksen välineet

text: Mallineet sisältävät valmiiksi oikeaan mittakaavaan mitoitettuja reikiä, joiden avulla aikaansaadaan haluttu symboli tai merkki.


title: Teknisen piirustuksen välineet

text: Kirjaimallineiden avulla saadaan aikaan tekstiä, sekä numero- ja kirjainmerkkejä. Kaaviot ovat yleensä stardardisoitu kirjainmuodoltaan ja kooltaan standardien mukaisille merkistöille (esimerkiksi DIN tai ANSI). Suomessa käytettävä kokosarja on 1,8 mm, 2,5 mm, 3,5 mm, 5,0 mm ja 7,0 millimetriä. Mallineet soveltuvat aivan suurimpia lukuun ottamatta vain tussipiirrintyöskentelyyn.


title: Teknisen piirustuksen välineet

text: Ympyröiden ja ympyränkaarten piirtämiseen käytetään ympyrämallineita, jotka sisältävät sopivaan mittakaavaan mitoitettuja reikiä. Mallineita on myös muiden geometristen muotojen, esimerkiksi neliöiden ja ellipsien piirtämistä varten.


title: Teknisen piirustuksen välineet

text: Suunnittelualakohtaisten mallineiden avulla piirretään yleisimpiä piirustussymboleita, esimerkiksi arkkitehtimallineiden avulla voidaan piirtää erikokoisia ovia avautumiskaarineen, rakennusosa- ja laitesymboleita ja kalusteita. Mallineiden avulla voidaan piirtää myös lämmöneristesymbolit.


title: Teknisen piirustuksen välineet

text: Silkkipaperimainen läpikuultava paperi eli skissi. Suomessa sitä valmistaa Tervakoski. Paperi rypistyy kostuessaan ja se soveltuu lähinnä lyijy- ja huopakynille. Lyijyjälkeä voi rajoituksin korjailla pyyhekumilla, tussijälkeä ei korjailla.


title: Teknisen piirustuksen välineet

text: Voipaperimainen läpikuultava ohut paperi, kutsutaan nimillä "terässkissi" tai "puolikuulto". Eri paksuuksia, pinta voi olla hivenen kiilloitettu. Myös tämä rypistyy kostuessaan. Soveltuu lyijy- ja huopakynille, sekä rajoituksin tussipiirrintyöskentelyyn. Lyijyjäljen korjailuun käytetään pyyhekumia, tussijälkeä ei voi korjailla.


title: Teknisen piirustuksen välineet

text: Kiillotettu voipaperimainen läpikuultava paksu paperi, joita on eri vahvuuksia. Rypistyy kostuessaan. Soveltuu sekä lyijy- että tussikynille, korjailuun käytetään pyyhekumia tai raapetekniikkaa.


title: Teknisen piirustuksen välineet

text: Läpikuultava muovikalvo, jossa on yleensä harmaa tai ruskeankellertävä pohjasävy. Markkinoilla on useita eri vahvuuksia, tyypillisimmät 0,05; 0,07 ja 0,10 mm. Piirustusmuovia käytetään yleisesti myös kopiointipohjana. Materiaalina käytetään yleisimmin polyesterimuoveja, joskus myös PVC- ja polykarbonaattimuoveja.


title: Teknisen piirustuksen välineet

text: Piirustusmuovin etu kuultopaperiin verrattuna on suurempi mekaaninen kestävyys ja mittatarkkuus: muovi ei kuultopaperin tavoin kutistu ja veny ilmankosteuden mukaan. Muovi on myös piiruspintana täysin tasainen, kun taas kuultopaperin pinta on suhteellisen rosoinen. Muovi soveltuu sekä lyijy- että tussikynillä piirtämiseen. Pinta on kuitenkin hyvin kuluttava, joten tussipiirtimissä on oltava kovametallikärki. Tavallinen tussi ei imeydy piirustusmuoviin lainkaan, joten jälki voidaan poistaa helposti pyyhekumilla. Kopiojälki voidaan poistaa raapetekniikalla.


title: Teknisen piirustuksen välineet

text: Tussit voidaan jakaa kahteen ryhmään: "nokitussit" ja "muovitussit". Nokitusseilla voidaan piirtää papereille ja useimmille piirustusmuoveille. Yleisimmin käytettävä musta nokitussi on veden ja kimröökin kolloidinen seos. Muovitusseja on polyesteripohjille tarkoitettuja "syövyttämättömiä", ja harvinaisempia PVC- ja polykarbonaattipohjille tarkoitettuja "syövyttäviä" tusseja. Syövyttäviä tusseja käytetään lähinnä kartanpiirtämisessä.


title: Heidi Renoth

text: Heidi Renoth (s. 28. helmikuuta 1978, Berchtesgaden) on saksalainen lumilautailija. Hän on saavuttanut urallaan muun muassa olympiahopeaa Naganosta 1998 ja maansa mestaruuden vuonna 1997. Renoth päätti uransa vuonna 2003.


title: Lygodactylus mombasicus

text: Lygodactylus mombasicus, jota usein englanniksi kutsutaan nimellä "white-headed dwarf gecko" tai "mombasa dwarf gecko", kuuluu kääpiögekkoihin, joita löytyy mm. Keniasta. "L. mombasicus" on aiemmin tunnettu nimellä "L. picturatus mombasicus", mutta Tri B. Röll on hiljattain päivittänyt statuksen alalajista itsenäiseksi lajiksi. Suomenkielistä nimeä ei vielä virallisesti ole, mutta eräs käännös tieteellisestä nimestä on mombasankääpiögekko.


title: Roy Meadow

text: Sir Samuel Roy Meadow (s. 9. kesäkuuta 1933) on brittiläinen lastenlääkäri, joka on tullut tunnetuksi lapsiin kohdistuvan väkivallan vastaisella työllään. Hän kuvasi vuonna 1977 välillisen Münchhausenin oireyhtymän.


title: Roy Meadow

text: Meadow'n teorioita on käytetty useissa oikeustapauksissa, joissa on käsitelty välilliseen Münchhausenin oireyhtymään viittaavia väkivallantekoja.


title: Kerkuane

text: Kerkuane (myös Kerkuan, Kerkouan, Kerkouane, arabiaksi كركوان ) on foinikialaisten rakentama kaupunki Tunisian koillisosassa. Se hylättiin luultavasti ensimmäisen puunilaissodan aikana (noin 250 eaa.) eivätkä roomalaiset rakentaneet sitä uudelleen. Ennen hylkäämistä kaupungissa oli asuttu noin neljäsataa vuotta.


title: Kerkuane

text: Kerkuane on yksi parhaiten säilyneistä rauniokaupungeista Karthagon alueella, sillä se on aina ollut vähän sivussa tärkeimmiltä kulkureiteiltä. Sieltä on löydetty raunioita 200–400-luvuilta eaa.


title: Kerkuane

text: Alue on UNESCOn maailmanperintökohde.


title: Stella Parland

text: Stella Viveca Parland (25. maaliskuuta 1974 Espoo – 3. helmikuuta 2015 Helsinki) oli suomenruotsalainen kirjailija, joka toimi myös kirjallisuuslehti "Konturin" päätoimittajana ja "Hufvudstadsbladetin" teatterikriitikkona. Hänen kaunokirjallista tuotantoaan luonnehtivat omintakeinen kielellinen leikittely ja dadaistinen huumori.


title: Annie Borckink

text: Anna ("Annie") Johanna Geertruida Maria Borckink (s. 17. lokakuuta 1951 Hupsel) on entinen alankomaalainen pikaluistelija ja olympiavoittaja. Hänen parhaat saavutuksensa ovat tulleet 1500 metrillä.


title: Annie Borckink

text: Borckink saavutti maansa yleisluistelumestaruuskilpailuissa vuosina 1976 ja 1980 hopeaa sekä vuonna 1981 pronssia. Hän voitti yllättäen olympiakultaa 1500 metrillä Lake Placidin olympiakisoissa 1980. Se jäi hänen uransa ainoaksi arvokisamitaliksi. Samoissa kisoissa hän sijoittui 1000 metrillä kuudenneksi. Yleisluistelun MM-kilpailuissa hän oli yhteispisteissä parhaimmillaan kahdeksas vuonna 1977.


title: Kun maailma elää (Kasevan albumi)

text:
Kun maailma elää on suomalaisen Kaseva-yhtyeen toinen albumi. Se julkaistiin vuonna 1976. Levystä ilmestyi remasteroitu CD-versio vuonna 2002.
Sovitukset Mikko Jokela ja Asko Raivio.


title: Meidän huoneessa

text: Meidän huoneessa on suomalaisen Kaseva -yhtyeen kolmas ja viimeiseksi jäänyt studioalbumi. Se julkaistiin vuonna 1982. Levystä ilmestyi remasteroitu CD-versio vuonna 2000.


title: Meidän huoneessa

text: Kaikki kappaleet säveltänyt ja sanoittanut Asko Raivio, ellei toisin mainittu.


title: Hugo Hytönen

text: Hugo Hytönen (6. tammikuuta 1890 Jääski – 27. joulukuuta 1944 Helsinki) oli suomalainen näyttelijä, ohjaaja ja teatterinjohtaja.


title: Hugo Hytönen

text: Hytösen vanhemmat olivat rautatietyömies Matti Hytönen ja Eeva Sofia Ahonen. Hytönen toimi ohjaajana useissa harrastelijateattereissa vuosien 1914–1921 välillä. Hän oli näyttelijänä Oulun Työväen Näyttämöllä, Viipurin Työväen Teatterissa, Viipurin Näyttämöllä 1921–1928, Kansan Näyttämöllä 1930–1932 sekä ohjaajana ja näyttelijänä Helsingin Kansanteatterissa 1933–1939. Hän johti Kajaanin kaupunginteatteria vuonna 1914 sekä Koiton Näyttämöä 1928–1930. Hytönen asui viimeiset vuotensa Lallukan taiteilijakodissa. Hän ohjasi Nyrki Tapiovaaran elokuvan "Miehen tie" (1940) loppuun Tapiovaaran kaaduttua kesken kuvausten talvisodassa.


title: Hugo Hytönen

text: Hugo Hytönen toimi elokuvanäyttelijänä Suomi-Filmissä vuosina 1934–1939. Hän sai yleensä näyteltäväksen arvovaltaisia ja korkea-arvoisia liikemiehiä, tuomareita ja johtajia ym. Hytönen teki ensimmäisen elokuvaroolinsa vuonna 1934. Kaikkiaan niitä kertyi yli kolmekymmentä. Hänet muistetaan ehkä parhaiten Suomisen perheen vaarina "Suomisen Olli"-elokuvissa 1940-luvulla. Hytösen olisi pitänyt näytellä Kortesuota elokuvassa "Anna Liisa", mutta hän kuoli kesken elokuvan kuvausten. Hytösen tilalle tuli näyttelijä Yrjö Tuominen. Hytösen kuoleman jälkeen ilmestyi hänen viimeisekseen jäänyt elokuva "Ristikon varjossa" (1945).


title: Hugo Hytönen

text: Matti Kid Hytönen on Hugo Hytösen poika.


title: Frederick T. Frelinghuysen

text: Frederick Theodore Frelinghuysen (4. elokuuta 1817 Millstone, New Jersey – 20. toukokuuta 1885 Newark) oli yhdysvaltalainen republikaanipoliitikko ja lakimies.


title: Frederick T. Frelinghuysen

text: Frelinghuysen toimi vuosina 1861–1867 New Jerseyn osavaltion oikeusministerinä. Hän edusti New Jerseytä Yhdysvaltain senaatissa 1866–1869 ja 1871–1877. Hän toimi presidentti Chester A. Arthurin ulkoministerinä 1881–1885.


title: Frederick T. Frelinghuysen

text: Frelinghuysen oli sukua useille muille Yhdysvalloissa tunnetuille poliitikoille. Frelinghuysen oli senaattori Theodore Frelinghuysenin veljenpoika, senaattori Frederick Frelinghuysenin lapsenlapsi, senaattori Joseph Sherman Frelinghuysenin serkku, kongressiedustaja Peter Frelinghuysen Jr.:n isoisoisä ja kongressiedustaja Rodney Frelinghuysenin isoisoisoisä.


title: Marco Galiazzo

text: Marco Galiazzo (s. 7. toukokuuta 1983 Padova) on italialainen jousiampuja ja olympiavoittaja.


title: Marco Galiazzo

text: Galiazzo voitti kultaa yksilökilpailusta vuoden 2004 kesäolympialaisissa Ateenassa. Ateenan joukkuekilpailussa hän sijoittui Italian joukkueessa seitsemänneksi. Pekingissä 2008 Galiazzo oli mukana hopeaa voittaneessa joukkueessa, jossa ampuivat myös Ilario Di Buò ja Mauro Nespoli. Yksilökilpailussa hän tähtäsi sijoituskierroksella 12:nneksi, mutta putosi toisella kierroksella. Lontoon olympialaisissa 2012 Galiazzo kuului Nespolin ja Michele Frangillin kanssa joukkueeseen, joka voitti olympiakultaa.


title: Marco Galiazzo

text: MM-kilpailuista Galiazzolla on joukkuekilpailun pronssimitali vuodelta 2003.


title: The Cross

text: The Cross oli vuosina 1987–1993 toiminut brittiläinen rock-yhtye, jonka keulakuvana toimi Queenin rumpalina tunnetuksi tullut Roger Taylor, instrumentteinaan tällä kertaa kitara ja laulu. Yhtye ei saavuttanut kovin laajaa menestystä, vaikka nauttikin Saksassa kohtalaista suosiota. The Cross esiintyi Suomessa Tavastia-klubilla 3. lokakuuta 1991. Yhtye hajosi vuonna 1993 kolmen julkaistun studioalbumin jälkeen.


title: Viipurin taidemuseo

text: Viipurin taidemuseo (ven. Эрмитаж-Выборг, "Ermitaž-Vyborg") on Viipurissa toimiva Eremitaašin taidemuseon filiaali. Museon ja taidekoulun rakennus valmistui vuonna 1930, ja sen on suunnitellut Uno Ullberg.


title: Viipurin taidemuseo

text: Valmistuttuaan rakennus toimi museona talvisodan alkamiseen saakka eli vuoteen 1939. Toisen maailmansodan aikana Viipurin Taiteenystävien kokoelmat evakuoitiin Viipurista muualle ja sijoitettiin myöhemmin valmistuneisiin Lahden taidemuseoon ja Hämeenlinnan taidemuseoon sekä Etelä-Karjalan taidemuseoon Lappeenrannassa. Evakointi tapahtui museon intendentin Rurik Lindquistin johdolla.


title: Viipurin taidemuseo

text: Taidemuseorakennus paloi sodassa, mutta se kunnostettiin 1970-luvulla toimistotiloiksi. Vuonna 2010 valmistuneiden korjausten jälkeen rakennus on suojeltu, vaikka sisätilat eivät vastaa alkuperäisiä ja puupuitteiset ikkunat on korvattu muovisilla. Museon suurikokoinen kultakirjaiminen nimi oli korjaustöiden yhteydessä sijoitettu museon seinään, mutta julkisen hälyn vuoksi se on nyt kivimuurissa.


title: Viipurin taidemuseo

text: Taidemuseo avattiin yleisölle Eremitaašin taidemuseon viidentenä sivutoimipisteenä kesäkuussa 2010. Museossa järjestetään vaihtuvia näyttelyjä sekä koulutusta ja luentoja. Lasten taidekoulu aloitti korjatussa siivessä jo vuonna 2003. Näyttelytilan ensimmäinen näyttely pohjautui Eremitaašin perustajan Katariina Suuren kokoelmiin.


title: Viipurin taidemuseo

text: Taidemuseon rakentamista ajoi vuonna 1890 perustettu Viipurin Taiteenystävät. Yhdistys oli perustanut myös taidekoulun, joka toimi myös taidemuseorakennuksessa. Syksyllä 1930 valmistuneesta rakennuksesta otetuissa kuvissa lukee ”Viipurin Taidehalli”. Rakennuksen lähellä oleva vanha ruutikellari kunnostettiin Taideyhdistyksen käyttöön.


title: Viipurin taidemuseo

text: Arkkitehti Uno Ullbergin suunnittelema taidemuseorakennus on Alvar Aallon kirjaston ohella Viipurin merkittäviä moderneja julkisia rakennuksia. Sitä on verrattu Akropoliihin kauniin pylväikön ja sijainnin takia. Rakennus on rakennettu korkealle paikalle 1500-luvun lopulla rakennetun Pantsarlahden bastionin päälle, josta avautuu maisema Suomenvedenselälle. Valkoinen taidemuseo edustaa uusklassismin ja funktionalismin välimuotoa.


title: Viipurin taidemuseo

text: Taidemuseon omisti Viipurin kaupunki ja piirustuskoulun Viipurin Taideyhdistys. Myös valtio tuki rakennustyötä, joka alkoi kesäkuussa 1929. Rakennus valmistui lokakuussa 1930, kun taideyhdistys täytti 40 vuotta.


title: Viipurin taidemuseo

text: Valkoiseksi rapatut seinät ovat voimakkaassa kontrastissa linnoitusympäristön kanssa. Rakennus hallitsee näkymää eteläsatamaan ja näkymää mereltä lähestyttäessä. Rakennus koostuu kahdesta siivestä: taidemuseo suunniteltiin itäsiipeen ja piirustukoulu länsisiipeen. Siipiä erottaa kiilan muotoinen, päällystetty piha. Sen leveämpi osa suuntautuu lounaaseen, satamaan, ja siinä on näyttävä kaksirivinen, klassistinen pylväikkö, joka tukee kaarevaa arkkitraavia, jonka päällä on kahta rakennusta yhdistävä puolipyöreä käytävä. Museota lähestytään kaupungista käsin kulmittain sijoitettujen portaiden kautta, jotka ovat pohjoissiipien välissä. Etelään suuntautuvien seinien karuus kiinnittää huomion keskuspylväikköön.


title: Leila Lyytikäinen

text: Leila Lyytikäinen (s. 1977) on suomalainen elokuvatuottaja. Hänen tuottamiaan elokuviaan ovat muun muassa Lordin ideoima lyhytelokuva "The Kin" (2004) sekä pitkät elokuvat "Onnen varjot" (2005), "Suden arvoitus" (2006 ja "Colorado Avenue" (2007). Aiemmin hän on työskennellyt myös tuotantoassistenttina elokuvissa "Leijat Helsingin yllä" (2001), "Kahlekuningas" (2002) ja "Näkymätön Elina" (2003).


title: Leila Lyytikäinen

text: Lyytikäinen opiskeli televisiotuottajaksi Arcada-ammattikorkeakoulussa Helsingissä.


title: Pentti Koskimies

text: Pentti Ylermi Koskimies (16. maaliskuuta 1922 Helsinki – 3. tammikuuta 1990 Lappeenranta) oli suomalainen pianisti. Hän oli erikoistunut liedmusiikkiin ja työskenteli useiden tunnettujen suomalaisten laulajien kanssa. Koskimies soitti myös muita kosketinsoittimia.


title: Pentti Koskimies

text: Pentti Koskimies valmistui Helsingin yliopistosta filosofian kandidaatiksi vuonna 1949 ja opiskeli samaan aikaan pianonsoittoa Sibelius-Akatemiassa Martti Paavolan johdolla. Hän piti ensikonserttinsa vuonna 1952. Koskimies toimi musiikkitoimittajana Yleisradiossa vuosina 1953−1956, musiikkikriitikkona "Helsingin Sanomissa" vuosina 1953−1957 sekä Sibelius-Akatemiassa pianonsoiton opettajana vuosina 1957−1964, liedseminaarin johtajana vuodesta 1964 ja liedkoulutuksen lehtorina vuodesta 1974. Tämän ohella hän toimi Sivistysjärjestöjen Kansankonservatorion johtajana vuosina 1957−1960. Hän jäi eläkkeelle vuonna 1988.


title: Pentti Koskimies

text: Pentti Koskimies sai Pro Finlandia -mitalin vuonna 1960, säveltaiteilijain valtionpalkinnon vuonna 1974 ja professorin arvonimen vuonna 1985.


title: Pentti Koskimies

text: Pentti Koskimiehen ensimmäinen puoliso vuosina 1944−1961 oli laulaja (sopraano) Kerttu Siviä (Tii) Niemelä (1917–2018). Koskimies ja Niemelä tekivät 1950-luvulla esiintymismatkoja useisiin Euroopan maihin. Koskimiehen toinen puoliso vuodesta 1962 oli pianisti ja toimittaja, filosofian maisteri Anna-Liisa Koskimies o.s. Mäki (s. 1929). Pentti Koskimiehen isä oli viulisti Eero Koskimies (alk. Forsman) ja sisarpuoli kirjailija ja kirjallisuustoimittaja Satu Koskimies.


title: Pentti Koskimies

text: Pentti Koskimiehen muistoksi järjestetään pohjoismainen Kokkolan liedkilpailu.


title: John Charles Polanyi

text: John Charles Polanyi PC, CC, FRSC, FRS, (s. 23. tammikuuta 1929 Berliini) on etnisesti unkarilainen, vuodesta 1952 Kanadassa asunut kemisti.


title: John Charles Polanyi

text: Polanyi muutti vuonna 1933 perheineen Englantiin, jossa hän opiskeli ja saavutti lopulta tohtorinarvonsa. Hänestä tuli vuonna 1974 Toronton yliopiston professori, ja hän on toiminut Yhdysvaltain kansallisen tiedeakatemian jäsenenä vuodesta 1978.


title: John Charles Polanyi

text: Polanyista tehtiin vuonna 1974 Order of Canadan Officer ja vuonna 1979 Companion. Hänelle on myönnetty Wolfin palkinto (1982) ja Nobelin kemianpalkinto (1986).


title: John Charles Polanyi

text: Polanyin isä oli useilla tieteenaloilla huomattavia ansioita saavuttanut Michael Polanyi.


title: John Charles Polanyi

text: Polanyi kehitti tekniikan jota kutsutaan infrapuna-kemiluminenssiksi. Tarkkailemala molekyylien emittoimaa infrapunavaloa hän kykeni tunnistamaan muutoksia niiden välisissä sidoksissa.


title: Septem-ryhmä

text: Septem-ryhmä on puhtaaseen väritaiteeseen pyrkinyt vuonna 1912 perustettu taiteilijaryhmä, joka toi impressionismin aatteet Suomeen. Ryhmään kuuluivat muun muassa A.W. Finch, Magnus Enckell, Yrjö Ollila, Mikko Oinonen ja Verner Thomé . Ryhmä sai vaikutteensa varsinkin Ranskan väritaiteesta.


title: Septem-ryhmä

text: Septem-ryhmän synnyn alkusysäyksenä voidaan pitää vuoden 1908 Pariisin syyssalongin Suomen taiteen osastolla esillä olleiden maalausten saamaa murskaavaa arvostelua. Suomalaiset olivat lähteneet Pariisiin suurin odotuksin toivoen näyttelystä samanlaista menetystä kuin suomalaisella maalaustaiteella oli ollut vuoden 1900 Pariisin maailmannäyttelyssä. Näin ei kuitenkaan käynyt vaan ulkomaiset kriitikot pitivät esillä olleita teoksia vanhanaikaisina, elottomina ja värittöminä.


title: Septem-ryhmä

text: Magnus Enckell oli toiminut Suomen näyttelyosaston komissaarina ja hän lähti nyt yhdessä muutamien muiden nuorten taiteilijoiden kanssa uudistamaan suomalaista maalaustaidetta neoimpressionismin hengessä. He omaksuivat arkkitehtien Sigurd Frosterus ja Gustaf Strengell kehittämät väriteoriat ja ottivat käyttöön puhtaan paletin sateenkaarivärit. Ryhmä piti ensimmäisen yhteisnäyttelynsä 1912 ja tästä näyttelystä tuli modernin maalasutaiteen läpimurto suomalaisessa taiteessa. Ryhmään kuuluivat tällöin Enckellin lisäksi Verner Thomé, Alfred William Finch, Yrjö Ollila, Ellen Thesleff, Juho Rissanen ja Mikko Oinonen. Tyko Sallinen teki 1910-luvun alussa maalauksensa "Pyykkärit" Septem-ryhmän ihanteita noudattaen. Myöhemmin Sallinen siirtyi yhdessä muiden vuonna 1917 perustetun Marraskuun ryhmän taiteilijoiden kanssa tummempaan väri-ilmaisuun ja he omaksuivat vaikutteita kubismista. Septem-ryhmän ulkopuolella myös Akseli Gallen-Kallela käytti 1910-luvun alussa puhtaan paletin kirkkaita ja voimakkaita värejä maalauksissaan. Hän sai tähän koloristiseen kauteensa innoituksen oleskeltuaan vuosina 1909–1910 Brittiläisessä Itä-Afrikassa eli nykyisessä Keniassa.


title: Septem-ryhmä

text: Septem-ryhmä omaksui nimensä kolmannen yhteisnäyttelynsä aikana maalis-huhtikuussa 1914. Tällöin ryhmästä olivat jääneet pois Ellen Thesleff ja Ranskaan siirtynyt Juho Rissanen. Uutena jäsenenä oli mukana Per Åke Laurén. Seuraavana vuonna 1915 Septem-ryhmä piti keväällä neljännen näyttelynsä. Näyttelyyn oli kutsuttu osallistumaan myös tulevan Marraskuun ryhmän perustajajäsenet Alvar Cawen, Ragnar Ekelund, Valle Rosenberg, Tyko Sallinen ja Werner Åström. Näyttelyn yhteydessä oli lisäksi Gustaf Wilhelm Finnbergin muistonäyttely. Septem-ryhmä piti vielä kaksi yhteisnäyttelyä keväällä 1916 ja keväällä 1917. Ryhmän vaikutus jatkui aina noin vuoteen 1920 saakka.


title: Dana Scott

text: Dana Stewart Scott (s. 11. lokakuuta 1932 Berkeley, Kalifornia) on yhdysvaltalainen tietojenkäsittelytieteilijä ja matemaatikko. Hän on työskennellyt uransa aikana useissa yliopistoissa, kuten Carnegie Mellonissa.


title: Dana Scott

text: Scottille myönnetyistä palkinnoista tärkeimpiä ovat Turing-palkinto (1976) ja Rolf Schockin palkinto (1997).


title: Dana Scott

text: Scott on toiminut Kansallisen tiedeakatemian jäsenenä vuodesta 1988.


title: Ipanapa 1

text: Ipanapa 1 on vuonna 2007 julkaistu lastenmusiikkialbumi. Kaikki albumin kappaleet ovat suomalaisten lauluntekijöiden säveltämiä ja sanoittamia, ja ne on tehty tätä albumia varten. Tavoitteena oli tehdä lastenlevy, jonka kuunteluun aikuisetkaan eivät kyllästyisi heti. Albumi julkaistiin EMI Finlandin uuden, lastenmusiikkiin keskittyvän Ipanapa Records -levymerkin alla. "Ipanapa 1" oli Emma-gaalassa ehdolla vuoden 2007 lastenlevyksi, mutta palkinnon vei Pikku-Oravan "Tosi seedee".


title: Ipanapa

text: Ipanapa viittaa seuraaviin:


title: Janne Keränen

text: Janne Olavi Keränen (s. 30. kesäkuuta 1987 Nurmijärvi) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökääjä, mutta osaa pelata myös keskellä.


title: Janne Keränen

text: Keräsen kasvattajaseura on Nurmijärven Kurra. Hän pelasi juniorina sittemmin Pitäjänmäen Tarmossa, josta Keränen siirtyi B-juniori-ikäisenä Helsingin IFK:hon kaudeksi 2003–2004, joka päättyi B-nuorten SM-hopeaan. Kaudella 2004–2005 hän oli HIFK:n B-nuorten paras pistemies ja syöttäjä tehoilla 13+29=42, joilla Keränen sijoittui koko B-nuorten SM-sarjan runkosarjan pistepörssissä kolmanneksi Jokereiden Jori Lehterän ja Kim Strömbergin jälkeen. Hän voitti kauden päätteeksi B-nuorten Suomenmestaruuden.


title: Janne Keränen

text: Kaudella 2006–2007 Keränen debytoi SM-liigassa. Hän sai luottoa varsinkin kevätkaudella Paul Baxterin tultua HIFK:n päävalmentajaksi ja nousi hänen yhdeksi luottopelaajakseen. Keränen pelasi kauden aikana SM-liigassa 21 runkosarjaottelua tehopistein 4+2=6 sekä viisi playoff-ottelua tehden yhden maalin. Hänen liigauransa avausmaali syntyi 18. tammikuuta 2007 Tampereen Ilvestä vastaan. Keränen palkittiin ottelun "Ilta-Sanomien" yhden tähden tähtipelaajana. Miesten pelit tulivat hänelle kauden aikana tutuksi myös kahden Mestis-ottelun verran alle 20-vuotiaiden maajoukkueesta. Keränen vahvisti loppukaudella myös HIFK:n A-nuoria, jotka voittivat SM-pronssia. Toinen kausi 2007–2008 Baxterin alaisuudessa Keräsellä kului kuitenkin alle odotusten ja se toi 54 runkosarja- ja seitsemässä playoff-ottelussa tehot 1+7=8. Kaudella 2008–2009 hän teki 43 runkosarjaottelussa kolme maalia.


title: Janne Keränen

text: Huhtikuussa 2009 Keränen teki kolmivuotisen sopimuksen Rauman Lukon kanssa. Hänen uransa lähti nousuun ja Keränen pelasi kaksi kautta lähinnä Justin Morrisonin ja Kurtis McLeanin rinnalla. Kaudella 2009–2010 hän teki 57 runkosarjaottelussa tehot 11+18=29 sekä neljässä playoff-ottelussa kaksi maalia. Kaudella 2010–2011 Keräsen runkosarja jäi kuitenkin vain 37 ottelun mittaiseksi hänen jouduttua KalPan Adam Masuhrin polvitaklauksen kohteeksi lokakuussa 2010. Keränen voitti SM-pronssia keväällä 2011. Saman vuoden joulukuussa hän teki kaksivuotisen jatkosopimuksen Lukon kanssa. Kaudella 2013–2014, 12. helmikuuta 2014 Keränen onnistui tekemään SM-liigauransa ensimmäisen kypärätempun Kalevan Palloa vastaan. Hän voitti kauden päätteeksi SM-pronssia.


title: Janne Keränen

text: Kaudeksi 2014–2015 Keränen siirtyi vuoden mittaisella sopimuksella Kalevan Palloon. Lokakuussa 2014 hänen sopimustaan jatkettiin kahdella vuodella kevääseen 2017 saakka. Keränen oli tehoilla 18+9=27 joukkueen paras maalintekijä ja toiseksi paras pistemies Michal Birnerin jälkeen. Hän jakoi koko SM-liigan maalipörssin kahdeksannen sijan Bluesin Ville Korhosen kanssa. Kaudella 2015–2016 Keränen oli tehoilla 18+15=33 KalPan paras maalintekijä ja toiseksi paras pistemies Mikael Ruohomaan jälkeen. Hänet palkittiin SM-liigan marraskuun 2015 kuukauden pelaajana.


title: Janne Keränen

text: Kaudella 2016–2017 Keränen teki SM-liigan yhden kauden piste-ennätyksensä tehoilla 24+18=42, joilla hän oli KalPan paras maalintekijä ja toiseksi paras pistemies Jaakko Rissasen jälkeen. Keränen jakoi koko liigan maalipörssin kolmannen sijan TPS:n Erik Thorellin kanssa. Hän voitti myös SM-liigan ylivoimamaalipörssin 14 osumallaan. Pudotuspeleissä Keränen oli tehoilla 6+6=12 KalPan paras pistemies ja maalintekijä. Hän jakoi koko SM-liigan pudotuspelien maalipörssin voiton kolmen muun pelaajan kanssa. Keränen jakoi myös KalPan pudotuspelien sisäisen tehotilaston voiton Jaakko Rissasen ja Juuso Riikolan kanssa lukemalla +7. Hän voitti kauden päätteeksi SM-hopeaa.


title: Janne Keränen

text: Keränen palasi kaudeksi 2017–2018 1+1-vuotisella sopimuksella Rauman Lukkoon. Joukkuetta siirtyi myös valmentamaan hänelle KalPasta tuttu Pekka Virta. Keränen oli tehoilla 17+14=31 Lukon paras maalintekijä sekä jakoi sisäisen pistepörssin toisen sijan Toni Koiviston kanssa edellään vain Arttu Ilomäki.


title: Inconsolable

text: Inconsolable on ensimmäinen single yhdysvaltalaisen poikabändi Backstreet Boysin kuudennelta studioalbumilta "Unbreakable". Single julkaistiin Yhdysvaltojen radiokanavilla 27. elokuuta 2007 ja sen ensiesitys oli WHTZ-radioaseman lähetyksessä 6. elokuuta 2007 ja single julkaistiin Yhdysvalloissa 27. elokuuta. Kappaleen sanoittivat ja tuottivat Emanuel Kiriakou (Nick Lachey "What's Left Of Me", Katharine McPhee "Ordinary World"), sekä Lindy Robbins ja Jess Cates (Backstreet Boys "Incomplete").


title: Inconsolable

text: Kappaleen musiikkivideon ohjasi Ray Kay ja se kuvattiin Venice Beachilla Kaliforniassa. Kuten bändin edellisessäkin hitissä (Incomplete), musiikkivideossa näkyivät ryhmän jäsenet yhdessä sekä erikseen. Alussa Nick Carter näytetään makaamassa rannalla auringonnousun aikaan; Brian Littrell talossa katsomassa ulos; A.J. McLean kadulla autonsa kanssa; ja Howie Dorough istumassa selkä seinää vasten lähellä rantaa.


title: Inconsolable

text: Kappaleen kertosäkeen kohdalla koko ryhmä nähdään yhdessä Venice Pier'illä. Kun johtavat osat kappaleesta on laulettu, kuva vaihtuu bändin jäsenten ollessa milloin yksin ja milloin yhdessä; videon lopussa aurinko nousee ja he katsovat aurinkoon ihmeissään. Kaupunki herää ja ryhmä kävelee yhdessä laiturilla kohti merta.


title: Inconsolable

text: Vakio


title: Inconsolable

text: Eurooppa osa 2


title: Inconsolable

text: Japani/Australia


title: Walter Baade

text: Wilhelm Heinrich Walter Baade (24. maaliskuuta 1893 – 25. kesäkuuta 1960) oli saksalainen tähtitieteilijä. Fritz Zwickyn kanssa tekemänsä tutkimustyön ohella hän löysi kymmenen asteroidia, joiden joukossa ovat 944 Hidalgo (1920), 1036 Ganymed (1924) ja 1566 Icarus (1949).


title: Walter Baade

text: Baade muutti vuonna 1931 Yhdysvaltoihin, jossa hän työskenteli Mount Wilsonin observatoriossa. Hänelle myönnettiin RAS:n kultamitali (1954) ja Bruce-mitali (1955). Vuonna 1938 löydetty asteroidi 1501 Baade on nimetty hänen mukaansa.


title: August Kopff

text: August Kopff (5. helmikuuta 1882 – 25. huhtikuuta 1960) oli saksalainen tähtitieteilijä, joka löysi suuren määrän asteroideja ja komeettoja. Hänen löytämiään asteroideja ovat muiden muassa 10. helmikuuta 1907 havaittu 624 Hektor ja 23. heinäkuuta 1908 löydetty 667 Denise.


title: August Kopff

text: Hänen mukaansa on nimetty 1631 Kopff.